
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 60 2 

10 Μαΐου 1999 


ΑΠΟΦΑΣΕΙΣ 

Αριθ.απόφ. 8 

Κριτήρια διαπίστευσης και διαδικασίες λειτουργίας του 
Εθνικού Συστήματος Διαπίστευσης. 

ΤΟ ΕΘΝΙΚΟ ΣΥΜΒΟΥΛΙΟ ΔΙΑΠΙΣΤΕΥΣΗΣ 
Έχοντας υπόψη: 

Τις διατάξεις της παραγράφου 2 του άρθρου 10 του 
Ν.2231/94 «Σύσταση και λειτουργία Ελληνικού Ινστιτού¬ 
του Μετρολογίας, Εθνικού Συμβουλίου Διαπίστευσης και 
άλλες διατάξεις» (ΦΕΚ 139/Α/94), όπως τροποποιήθηκε 
με το Ν.2642/98 (ΦΕΚ 216/Α/98) και το γεγονός ότι από τις 
διατάξεις αυτής της απόφασης δεν προκαλείται δαπάνη 
εις βάρος του κρατικού προϋπολογισμού, αποφασίζει; 

ΕΙΣΑΓΩΓΗ 
Άρθρο 1 
Σκοπός 

Με την παρούσα Απόφαση καθορίζονται: 

1.1 Οι διαδικασίες λειτουργίας του Εθνικού Συστήμα¬ 
τος Διαπίστευσης (ΕΣΔ), καθώς και τα κριτήρια για τη δια¬ 
πίστευση των εργαστηρίων δοκιμών, των εργαστηρίων 
διακρίβωσης, των φορέων πιστοποίησης, των φορέων ε¬ 
λέγχου και των περιβαλλοντικών επαληθευτούν. 

1.2 Οι Κανονισμοί για τη χορήγηση, τη διατήρηση, την α¬ 
ναστολή ή την ανάκληση της διαπίστευσης. 

1.3 Οι διαδικασίες αξιολόγησης και διαπίστευσης των 
αιτούντων διαπίστευση φορέων ή προσώπων, οι οποίες α¬ 
ποσκοπούν στο: 

■ Να ελεγχθεί και να αποδειχθεί η συμμόρφωση του αι- 
τούντος με τα Κριτήρια και τους Κανονισμούς Διαπίστευ¬ 
σης και 

■ Να καθοριστούν οι ενέργειες που πρέπει να γίνονται 
από τον αιτούντα, τη Μονάδα Υποστήριξης του ΕΣΔ, τις Γε¬ 
νικές Τεχνικές ή Ειδικές Τεχνικές Επιτροπές του ΕΣΔ, το Ε¬ 
θνικό Συμβούλιο Διαπίστευσης (ΕΣΥΔ) και τους αξιολογη- 
τές, προκειμένου να εξυπηρετηθεί ο ανωτέρω σκοπός και 
να χορηγηθεί το αντίστοιχο Πιστοποητικό Διαπίστευσης. 

ΚΕΦΑΛΑΙΟ Α 

Κριτήρια Διαπίστευσης 
Άρθρο 2 

Κριτήρια Λειτουργίας του Εθνικού Συστήματος 
Διαπίστευσης 

Το Εθνικό Σύστημα Διαπίστευσης λειτουργεί σύμφωνα 


με τα Κριτήρια που προβλέπονται στα Πρότυπα ΕΛΟΤ ΕΝ 
45003 και ΕΛΟΤ ΕΝ 45010. 

Άρθρο 3 

3.1 Κριτήρια Διαπίστευσης Εργαστηρίων 

Τα κριτήρια που εφαρμόζονται για τη διαπίστευση των 
Εργαστηρίων Δοκιμών και των Εργαστηρίων Διακρίβω- 
σης είναι αυτά που προβλέπονται στο Πρότυπο ΕΛΟΤ ΕΝ 
45001 και τον Διεθνή Οδηγό 25 (130 Θυΐάθ 25), όπως αυ¬ 
τά συμπληρώνονται και περιλαμβάνονται στο Παράρτημα 
Α αυτής της απόφασης. 

3.2 Κριτήρια Διαπίστευσης Φορέων Πιστοποίησης και 
Φορέων Ελέγχου. 

Τα κριτήρια που εφαρμόζονται για τη διαπίστευση Φο¬ 
ρέων Πιστοποίησης Προϊόντων, Φορέων Πιστοποίησης 
Συστημάτων Ποιότητας, Φορέων Πιστοποίησης Προσω¬ 
πικού και Φορέων Ελέγχου είναι αυτά που αντίστοιχα προ- 
βλέπονται στα κάτωθι Πρότυπα: 

ΕΛΟΤ ΕΝ 45011: Γενικές απαιτήσεις για φορείς που λει¬ 
τουργούν συστήματα πιστοποίησης προϊόντος. 

ΕΛΟΤ ΕΝ 45012: Γενικές απαιτήσεις για φορείς που 
προβαίνουν σε αξιολόγηση και πιστοποίηση / καταχώρη- 
ση συστημάτων για την ποιότητα. 

ΕΛΟΤ ΕΝ 45013: Γενικά κριτήρια για φορείς πιστοποίη¬ 
σης που προβαίνουν σε πιστοποίηση προσωπικού. 

ΕΛΟΤ ΕΝ 45004: Γενικά κριτήρια για τη λειτουργία διά¬ 
φορων ειδών φορέων που διεξάγουν έλεγχο. 

Αρθρο 4 

4.1 Κριτήρια Διαπίστευσης Φορέων Πιστοποίησης Συ¬ 
στημάτων Περιβαλλοντικής Διαχείρισης. 

Για τη διαπίστευση Φορέων Πιστοποίησης Συστημάτων 
Περιβαλλοντικής Διαχείρισης εφαρμόζεται το Πρότυπο 
ΕΛΟΤ ΕΝ 45012, όπως αυτό εξειδικεύεται στη Κατευθυ¬ 
ντήρια Οδηγία της Ευρωπαϊκής Συνεργασίας για τη Δια¬ 
πίστευση (ΕυΐΌρβαη ΟοορβίΉΐίοη Ιογ ΑοοΓθάίίειΐΐοη (ΕΑ)), 
ΕΑ-7/02 «Κατευθυντήριες Γραμμές για τη Διαπίστευση 
Φορέων Πιστοποίησης Συστημάτων Περιβαλλοντικής 
Διαχείρισης». 

4.2 Κριτήρια Διαπίστευσης Περιβαλλοντικών Επαλη- 
θευτών. 

Για τη διαπίστευση Περιβαλλοντικών Επαληθευτών, οι 
οποίοι προβλέπονται στον Κανονισμό του Συμβουλίου 
της Ευρωπαϊκής Ένωσης 1836/93, Σχήμα Οικολογικής 
Διαχείρισης και Επιθεώρησης (Εοο Μαηαοβηίθηί αηά Αυ- 

όίί δοήθΓΠθ (ΕΜΑ3)), εφαρμόζονται τα Κριτήρια της ανώ¬ 
τερα» παραγράφου 4.1, καθώς και Ειδικές Κατευθυντη- 
ριες Οδηγίες, οι οποίες εκδίδονται για το σκοπό αυτό από 
το ΕΣΥΔ. 

Άρθρο 5 

Με αποφάσεις του ΕΣΥΔ καθορίζονται Κατευθυντήριες 
Οδηγίες για την εφαρμογή των κριτηρίων διαπίστευσης. 

ΚΕΦΑΛΑΙΟ Β 
Κανονισμοί Διαπίστευσης 
Άρθρο 6 

Πεδίο εφαρμογής 

Οι κανονισμοί που εφαρμόζονται για τη διαπίστευση ερ- 
γαοτηρίων, φορέων πιστοποίησης, φορέων ελέγχου και 
περιβαλλοντικών επαληθευτών, σύμφωνα μετά Κριτήρια 
Διαπίστευσης που θεσπίζονται με την παρούσα απόφα¬ 
ση, περιλαμβάνονται στο Παράρτημα Β αυτής της από- 
αασης. 

ΚΕΦΑΛΑΙΟ Γ 

Διαδικασίες Διαπίστευσης 
Αρθρο 7 

Υποβολή Αίτησης 

7.1 Ο επιθυμών διαπίστευση υποβάλλει στη Μονάδα Υ¬ 
ποστήριξης του ΕΣΔ συμπληρωμένη Έντυπη Αίτηση (η ο¬ 
ποία χορηγείται από αυτήν), μαζί με το Εγχειρίδιο Ποιό¬ 
τητας και καταβάλλει τα δικαιώματα για την υποβολή της 
Αίτησης. 

7.2 Η Μονάδα Υποστήριξης αφού επιβεβαιώσει την 
κοτ’αρχήν πληρότητα της αίτησης και των υποβληθέντων 
δικαιολογητικών, τα διαβιβάζει στην αρμόδια Τεχνική Επι¬ 
τροπή μαζί με τον αντίστοιχο κατάλογο διαθέσιμων αξιο- 
λογητών. 

Αρθρο 8 

Ορισμός Ομάδας Αξιολόγησης 

8 . 1 Η Τεχνική Επιτροπή εξετάζει τα δικαιολογητικά, επι¬ 
σημαίνει τα σημεία εκείνα στα οποία πρέπει να δοθεί ιδι¬ 
αίτερη προσοχή κατά τη διάρκεια της αξιολόγησης και ο¬ 
ρίζει τον Επικεφαλής Αξιολογητή και τους άλλους Αξιο- 
λογητές, οι οποίοι θα διενεργήσουν την αξιολόγηση. 

8.2 Για τους αιτούντες φορείς πιστοποίησης ή τους πε- 
οιβαλλοντικούς επαληθευτές η ανωτέρω Επιτροπή ορίζει 
επίσης, κατ’αρχήν, το είδος, τον αριθμό και τις αντίστοι¬ 
χες επιθεωρήσεις, που θα διενεργήσουν οι αιτούντες και 
τις οποίες θα παρακολουθήσει η ομάδα αξιολόγησης, κα- 
Γώς επίσης και τους επιθεωρητές του φορέα που θα διε¬ 
νεργήσουν τις επιθεωρήσεις αυτές. 

3.3 Ο ορισμός της ομάδας αξιολόγησης θα πρέπει να γί¬ 
νεται εντός σαράντα πέντε (45) ημερών από την υποβολή 
τι ς αιτήσεως του ενδιαφερομένου. Ο χρόνος για την υ- 
π( βολή συμπληρωματικών δικαιολογητικών δεν προσμε- 
τράται στο ανωτέρω διάστημα. 

3.4 Η ορισθείσα ομάδα αξιολόγησης γνωστοποιείται 
στον αιτούντα, ο οποίος δύναται να εκφράσει τεκμηριω¬ 
μένη αντίρρηση για τη σύνθεση αυτής, οπότε η Τ εχνική Ε¬ 
πιτροπή προσπαθεί να προτείνει εναλλακτική λύση. Όταν 
δεν είναι δυνατόν να υπάρξει εναλλακτική πρόταση, η Τε¬ 
χνική Επιτροπή έχει το δικαίωμα να επιμείνει στην αρχι- 
κως ορισθείσα ομάδα αξιολόγησης, αιτιολογόντας την α¬ 
πόφασή της, με παράλληλη ενημέρωση του ΕΣΥΔ. 


8.5 Μετά την οριστικοποίηση της ομάδας αξιολόγησης, 
τα υποβληθέντα δικαιολογητικά, μαζί με τις παρατηρή¬ 
σεις της Τεχνικής Επιτροπής, διαβιβάζονται στον Επικε¬ 
φαλής Αξιολογητή, ο οποίος μαζί με τα άλλα μέλη της ο¬ 
μάδας αξιολόγησης ενημερώνονται για την επικείμενη α¬ 
ξιολόγηση. 

8.6 Στις αξιολογήσεις των φορέων πιστοποίησης ή των 
περιβαλλοντικών επαληθευτών παρίσταται και ο Προϊ¬ 
στάμενος της Μονάδας Υποστήριξης ή ο αντίστοιχος Τε¬ 
χνικός Υπεύθυνος. 

8.7 Στις αξιολογήσεις των εργαστηρίων παρίσταται ο 
Προϊστάμενος της Μονάδας Υποστήριξης ή ο αντίστοι¬ 
χος Τεχνικός Υπεύθυνος, εφόσον αυτό κρίνεται απαραί¬ 
τητο από το ΕΣΥΔ. 

Αρθρο 9 

Προαξιολόγηση Εργαστηρίων 

9.10 Επικεφαλής Αξιολογιγτής εξετάζει τα διαβιβασθέ- 
ντα, σχετικά με το υπό διαπίστευση εργαστήριο, στοιχεία 
και εντός δέκα ημερών υποβάλλει στη Μονάδα Υποστήρι¬ 
ξής έκθεση αναφορικά με την πληρότητα αυτών και ανα¬ 
φέρει κατά πόσον είναι δυνατόν να καταρτιστεί το πρό¬ 
γραμμα για την κυρίως αξιολόγηση ή αν απαιτείται προα- 
ξιολόγηση ή αν το εργαστήριο δεν είναι ακόμη έτοιμο για 
προαξιολόγηση. 

9.2 Στις περιπτώσεις που απαιτείται προαξιολόγηση, αυ¬ 
τή διενεργείται από τον Επικεφαλής Αξιολογητή, σε συ¬ 
νεργασία ενδεχομένως με Στέλεχος της Μονάδας Υπο¬ 
στήριξης και συνήθως διαρκεί μια ημέρα. Ανάλογα με το α¬ 
ποτέλεσμα της προαξιολόγησης μπορεί να κριθεί ότι: 

9.2.1 είναι δυνατόν να ετοιμαστεί το πρόγραμμα για την 
κυρίως αξιολόγηση, αφού προηγουμένως το εργαστήριο 
υλοποιήσει τις διορθωτικές ενέργειες που ενδεχομένως 
έχουν προκύψει σαν αποτέλεσμα της προαξιολόγησης, 

9.2.2 χρειάζεται περαιτέρω προαξιολόγηση, 

9.2.3 υπάρχουν σοβαρά προβλήματα που εμποδίζουν 
τη συνέχιση της προαξιολόγησης. 

9.3 Μετά την ολοκλήρωση της προαξιολόγησης, ορι- 
στικοποιείται η σύνθεση της ομάδας αξιολόγησης. 

9.4 Η προαξιολόγηση, στις περιπτώσεις που απαιτείται, 
πρέπει να ξεκινά εντός τριών μηνών από την υποβολή της 
αιτήσεως του αιτούντος. 

Αρθρο 10 

Προετοιμασία Προγράμματος Αξιολόγησης 

10.10 Επικεφαλής Αξιολογητής ετοιμάζει το πρόγραμ¬ 
μα αξιολόγησης στις εγκαταστάσεις του αιτούντος και σε 
συνερ γασία με τη Μονάδα Υποστήριξης υπολογίζει τον α- 
παιτούμενο χρόνο απασχόλησης που χρειάζεται για τη 
διενέργεια της αξιολόγησης. 

10.2 Στις περιπτώσεις των φορέων πιστοποίησης ή των 
περιβαλλοντικών επαληθευτών, υπολογίζεται επίσης και 
ο χρόνος απασχόλησης που απαιτείται για την παρακο¬ 
λούθηση των επιθεωρήσεων που θα διενεργήσει ο αϊτών. 

10.3 Ο ανωτέρω υπολογιζόμενος χρόνος αποτελεί τη 
βάση για τον υπολογισμό των οικονομικών υποχρεώσεων 
του αιτούντος για τη διεξαγωγή της αξιολόγησης. 

10.4 Η Μονάδα Υποστήριξης γνωστοποιεί εγγράφως 
στον αιτούντα το πρόγραμμα αξιολόγησης και τις πρού- 
πολογισθείσες οικονομικές υποχρεώσεις του. 

10.5 Ο αϊτών οφείλει να απαντήσει εγγράφως εάν απο¬ 
δέχεται το πρόγραμμα αξιολόγησης και καταβάλλει το ή- 

μισυ των προϋπολογισθεισών οικονομικών υποχρεώσεών 
του. 

10.6 Το πρόγραμμα αξιολόγησης εκπονείται και οι οικο¬ 
νομικές υποχρεώσεις του αιτούντος υπολογίζονται εντός 
δέκα πέντε (15) ημερών μετά την οριστικοποίηση της ο¬ 
μάδας αξιολόγησης. 

Άρθρο 11 

Έναρξη Αξιολόγησης 

Η αξιολόγηση αρχίζει με Εισαγωγική Συνεδρίαση, η ο¬ 
ποία γίνεται στις εγκαταστάσεις του αιτούντος και στην 
οποία συμμετέχουν η ομάδα αξιολόγησης και εκπρόσω¬ 
ποι του τελευταίου. Σκοπός της Εισαγωγικής Συνεδρία¬ 
σης είναι να διευκρινιστούν τυχόν δυσκολίες, να επιβε¬ 
βαιωθεί ο σκοπός της αξιολόγησης και να γίνει σαφές τι 
αναμένεται από τον αιτούντα κατά τη διάρκεια της αξιο¬ 
λόγησης. 

Άρθρο 12 

Αξιολόγηση Εργαστηρίου 

12.1 Μετά την Εισαγωγική Συνεδρίαση ακολουθεί εξέ¬ 
ταση του συστήματος ποιότητας του εργαστηρίου και ε¬ 
πιθεώρηση αυτού εν ώρα εργασίας, για να προσδιοριστεί 
με παρατήρηση, εάν οι εργασίες που εκτελούνται από το 
εργαστήριο είναι σύμφωνες με τα Κριτήρια και τους Κα¬ 
νονισμούς Διαπίστευσης, καθώς και με το σύστημα ποιό¬ 
τητας του εργαστηρίου. Κατά την επιθεώρηση κάθε αξιο- 
λογητής συνοδεύεται από μέλος του προσωπικού του ερ¬ 
γαστηρίου, που ορίζεται για το σκοπό αυτό από τη 
διοίκηση. 

12.2 Οι αξιολογητές αξιολογούν την ικανότητα του ερ¬ 
γαστηρίου και ειδικότερα την καταλληλότητα των μεθό¬ 
δων και του εξοπλισμού για τις εκτελούμενες εργασίες, 
συμπεριλαμβανομένηςτης κατάστασης σχετικά με τη συ¬ 
ντήρηση και τη διακρίβωση του εξοπλισμού. Επιπλέον, 
για όλες τις μετρήσεις που έχουν σημαντική επίπτωση 
στην ακρίβεια ή εγκυρότητα των διακριβώσεων/δοκιμών, 
προσδιορίζεται η ιχνηλασιμότητα των μετρήσεων προς ε¬ 
θνικά ή διεθνή πρότυπα. Οι αξιολογητές αξιολογούν επί¬ 
σης την ικανότητα του προσωπικού, ιδιαίτερα αυτών που 
εκτελούν διακριβώσεις/δοκιμές, καθώς και την αποτελε- 
σματικότητα του συστήματος για την ποιότητα, έτσι ώστε 
να εξασφαλίζεται ότι δεν υπάρχουν λάθη ή παραλήψεις 
στην καταχώρηση, ανάλυση και αναφορά των αποτελε¬ 
σμάτων. 

12.3 Οι παρατηρήσεις που γίνονται πρέπει να βασίζο¬ 
νται σε αντικειμενικές αποδείξεις, να καταγράφονται και 
να επαληθεύονται πριν από την αναχώρηση του αξιολο- 
γητή από την υπό αξιολόγηση περιοχή. Οι αξιολογητές 
πρέπει να κάνουν λεπτομερείς παρατηρήσεις, τις οποίες 
καταγράφουν σε ειδικά έντυπα. Κάθε παρατήρηση πρέ¬ 
πει να συνυπογράφεται από τον εκπρόσωπο του εργα¬ 
στηρίου που συνοδεύει τον αξιολογητή. 

Άρθρο 13 

Αξιολόγηση Φορέα Πιστοποίησης ή Περιβαλλοντικού 
Επαληθευτή 

13.1 Μετά την Εισαγωγική Συνεδρίαση αρχίζει η επιθε¬ 
ώρηση στα Κεντρικά Γραφεία του αιτούντος. Κατά την ε¬ 
πιθεώρηση οι αξιολογητές εξετάζουν το σύστημα για την 
ποιότητα, αναζητούν αντικειμενικές αποδείξεις για την υ¬ 
λοποίηση των πολιτικών και διαδικασιών αυτού και κατα¬ 
γράφουν τις παρατηρήσεις τους σε ειδικά έντυπα. Κάθε 


παρατήρηση πρέπει να συνυπογράφεται από τον εκπρό¬ 
σωπο του αιτούντος. 

13.2 Η αξιολόγηση φορέων πιστοποίησης ή περιβαλλο¬ 
ντικών επαληθευτών περιλαμβάνει οπωσδήποτε την πα¬ 
ρακολούθηση επιθεωρήσεων οι οποίες διενεργούνται α¬ 
πό τον αιτούντα διαπίστευση. 

13.3 Το πρόγραμμα των ως άνω επιθεωρήσεων γίνεται 
σύμφωνα με τα αναφερόμενα στο άρθρο 10, με βάση τις 
οδηγίες της Τεχνικής Επιτροπής, και διαμορφώνεται τελι¬ 
κά από τον Επικεφαλής Αξιολογητή σε συνεργασία με τη 
Μονάδα Υποστήριξης, κατά την επιθεώρηση στα Κεντρι¬ 
κά Γ ραφεία. 

13.4 Ο αϊτών αποδέχεται εγγράφως το ανωτέρω δια- 
μορφούμενο πρόγραμμα. 

13.5 Η ομάδα αξιολόγησης παρακολουθεί τις ανωτέρω 
επιθεωρήσεις και αποφεύγει την καθ’ οιονδήποτε τρόπο 
άσκηση επιρροής κατά τη διάρκεια αυτών. Η ομάδα πα¬ 
ρακολουθεί όλες τις δραστηριότητες που εκτελούνται α¬ 
πό τους επιθεωρητές του φορέα πιστοποίησης και κατα¬ 
γράφει τις παρατηρήσεις της σε ειδικό έντυπο. 

13.6 Αξιολογείται η επίδοση των επιθεωρητών ως ομά¬ 
δα, καθώς επίσης και η επίδοση ενός εκάστου. 

13.7 Οι εντοπιζόμενες μη συμμορφώσεις καταγράφο¬ 
νται σε ειδικό έντυπο κοι ζητείται από τους επιθεωρητές 
του αιτούντος να τις αναγνωρίσουν ενυπογράφως. 

13.8 Κατά τη διάρκεια των ανωτέρω επιθεωρήσεο^ν, ό¬ 
που απαιτείται, προτείνονται από τον αιτούντα και υλο¬ 
ποιούνται διορθωτικές ενέργειες. 

Άρθρο 14 

Ολοκλήρωση της Αξιολόγησης 

14.1 Η αξιολόγηση του αιτούντος ολοκληρώνεται με την 
Τελική Συνεδρίαση στις εγκαταστάσεις του. Κατά τη συ¬ 
νεδρίαση ο Επικεφαλής Αξιολογητής εκθέτει περιληπτικά 
τα ευρήματα της ομάδας και ο υπεύθυνος του αιτούντος 
οφείλει να προτείνει διορθωτικές ενέργειες για άρση των 
μη συμμορφώσεων, που τυχόν έχουν εντοπιστεί, καθώς 
και χρονοδιάγραμμα υλοποίησης αυτών. 

14.2 Στις περιπτώσεις των φορέων πιστοποίησης ή των 
περιβαλλοντικών επαληθευτών η Τελική Συνεδρίαση γί¬ 
νεται όταν έχουν ολοκληρωθεί όλες οι επιθεωρήσεις, τις 
οποίες παρακολούθησαν οι αξιολογητές και έχει σημειω¬ 
θεί ουσιαστική πρόοδος από τον αιτούντα στο πρόγραμ¬ 
μα υλοποίησης των διορθωτικών ενεργειών. 

Άρθρο 15 

Εξέταση από την Τεχνική Επιτροπή 

15.1 Μέσα σε δύο εβδομάδες απάτην Τελική Συνεδρία¬ 
ση, ο Επικεφαλής Αξιολογητής συντάσσει αρχική εισήγη¬ 
ση, η οποία διαβιβάζεται από τη Μονάδα Υποστήριξης 
στην αντίστοιχη Τεχνική Επιτροπή μαζί με την υποβληθε ί¬ 
σα τεκμηρίωση και το συγκεντρωθέν κατά την αξιολόγη¬ 
ση αποδεικτικό υλικό. 

15.2 Η Τεχνική Επιτροπή εξετάζει τις παρασχεθείσες 
πληροφορίες και την εισήγηση του Επικεφαλής Αξιολο- 
γητή και είτε: 

15.2.1 Εγκρίνει την ειοήγηση του Επικεφαλής Αξιολο- 
γητή, οπότε: 

15.2.1.1 Εάν δεν εκκρεμεί πρόγραμμα υλοποίησης 
διορθωτικών ενεργειών, η εισήγηση και το αντίστοιχο υλι¬ 
κό τεκμηρίωσης διαβιβάζεται δια της Μονάδας Υποστή¬ 
ριξής στο ΕΣΥΔ, ή 

15.2.1.2 Εάν εκκρεμεί πρόγραμμα υλοποίησης διορθω- 



7830 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τικών ενεργειών, ο σχετικός φάκελος κρατείται έως ότου 
ο αϊτών παράσχει αντικειμενικές αποδείξεις για την υλο¬ 
ποίησή του. 

15.2.1.3 Με τη υποβολή από τον αιτούντα αντικειμενι¬ 
κών αποδείξεων για διορθωτικές ενέργειες που έγιναν, η 
Μονάδα Υποστήριξης με τον Επικεφαλής Αξιολογητή/Α- 
ξιολογητές επιβεβαιώνουν μέσα σε δύο εβδομάδες, εάν 
οι μη συμμορφώσεις έχουν αποκατασταθεί ικανοποιητικά 
και ο Επικεφαλής Αξιολογητής ετοιμάζει την τελική εισή¬ 
γηση. 

15.2.2 Δεν εγκρίνει την εισήγηση του Επικεφαλής Αξιο- 
λογητή και αποφασίζει ότι πρέπει να γίνουν συμπληρω¬ 
ματικές ενέργειες, οπότε η Μονάδα Υποστήριξής γνω¬ 
στοποιεί στον Επικεφαλής Αξιολογητή και στον αιτούντα 
τους λόγους για τους οποίους απαιτούνται περαιτέρω ε¬ 
νέργειες και ζητεί την υλοποίηση αυτών. 

15.3 Όπου απαιτείται διενεργείται συμπληρωματική α¬ 
ξιολόγηση. 

15.4 Ο Επικεφαλής Αξιολογητής σε συνεργασία με τη 
Μονάδα Υποστήριξης υπολογίζουν απολογιστικά το συ¬ 
νολικό χρόνο που απαιτήθηκε για την αξιολόγηση του αι- 
τούντα καθώς επίσης και τον απαιτούμενο χρόνο ετήσιας 
επιτήρησης αυτού. 

15.5 Η Τεχνική Επιτροπή εξετάζει την τελική εισήγηση 
του Επικεφαλής Αξιολογητή, αποφασίζει για το Επίσημο 
Πεδίο Εφαρμογής της Διαπίστευσης και εισηγείται αντί¬ 
στοιχα στο ΕΣΥΔ. 

Άρθρο 16 

Χορήγηση Διαπίστευσης 

16.1 Το ΕΣΥΔ σε συνεδρίασή του εξετάζει την εισήγηση 
της αρμόδιας Τεχνικής Επιτροπής και, αφού διαπιστώσει 
ότι ικανοποιούνται όλες οι προϋποθέσεις για διαπίστευ¬ 
ση, αποφασίζει για τη χορήγηση διαπίστευσης. 

16.2 Η ανωτέρω απόφαση, το υπόλοιπο των οικονομι¬ 
κών υποχρεώσεων του αιτούντος καθώς και η αναλογού¬ 
σα δαπάνη επιτήρησης γνωστοποιούνται στον αιτούντα, 
ο οποίος τα αποδέχεται εγγράφως και εξοφλά τις οφειλές 
του. 

16.3 Το Πιστοποιητικό Διαπίστευσης, το οποίο είναι 
διάρκειας τεσσάρων ετών, καθώς και το Επίσημο Πεδίο Ε¬ 
φαρμογής της Διαπίστευσης εκδίδονται από τη Μονάδα 
Υποστήριξης, αφού υπογραφούν από τα εξουσιοδοτημέ¬ 
να για το σκοπό αυτό πρόσωπα. 

Άρθρο 17 

Επιτήρηση Διαπιστευμένων Φορέων 

17.1 Σκοπός της επιτήρησης των διαπιστευμένων φο¬ 
ρέων είναι να εξασφαλίσει ότι αυτοί εξακολουθούν να ι¬ 
κανοποιούν τις απαιτήσεις του Εθνικού Συστήματος Δια¬ 
πίστευσης. 

17.2 Οι επιτηρήσεις είναι ετήσιες. Ειδικά στα εργαστή¬ 
ρια η πρώτη επιτήρηση γίνεται έξη μήνες μετά τη χορή¬ 
γηση της αρχικής διαπίστευσης. 

17.3 Οι επιτηρήσεις γίνονται βάσει προγράμματος το ο¬ 
ποίο ετοιμάζεται από τη Μονάδα Υποστήριξης και εγκρί- 
νεται από την αρμόδια Τεχνική Επιτροπή. Η τήρηση του 
προγράμματος αποτελεί ευθύνη της Μονάδας Υποστήρι¬ 
ξης· 

17.4 Κατά τις αξιολογήσεις επιτήρησης ακολουθείται η 
ίδια διαδικασία όπως αυτή που περιγράφεται ανωτέρω 
για την αρχική αξιολόγηση. 


Άρθρο 18 

Επέκταση του Επίσημου Πεδίου Εφαρμογής 
της Διαπίστευσης 

18.1 Για την επέκταση του Επισήμου Πεδίου Εφαρμο¬ 
γής της Διαπίστευσης ενός εργαστηρίου, συμπεριλαμβα- 
νομένης της προσθήκης νέου εξειδικευμένου προσωπι¬ 
κού, το εργαστήριο υποβάλει αίτηση, καθώς και την απαι- 
τούμενη τεκμηρίωση και καταβάλλει τις αντίστοιχες 
οικονομικές υποχρεώσεις. 

18.2 Η Μονάδα Υποστήριξης διαβιβάζει την αίτηση, ε¬ 
φόσον είναι εφικτό, στον Επικεφαλής Αξιολογητή / Αξιο- 
λογητές, που διενήργησαν την αρχική αξιολόγηση του 
εργαστηρίου. Οι τελευταίοι εξετάζουν την υποβληθείσα 
τεκμηρίωση και εισηγούνται στην αντίστοιχη Τεχνική Επι¬ 
τροπή αν, για τη ζητούμενη επέκταση, απαιτείται επιθεώ¬ 
ρηση αξιολόγησης ή αν η επέκταση του Επισήμου Πεδίου 
Εφαρμογής της Διαπίστευσης μπορεί να γίνει χωρίς επι¬ 
θεώρηση. 

18.3 Η Επιτροπή επικυρώνει την εισήγηση του Επικεφα¬ 
λής Αξιολογητή και αναλόγως ακολουθείται η διαδικασία 
όπως αυτή περιγράφεται για την αρχική αξιολόγηση. 

18.4 Ανάλογη διαδικασία ακολουθείται και στην περί¬ 
πτωση της Επέκτασης της Διαπίστευσης των Φορέων Πι¬ 
στοποίησης ή των Περιβαλλοντικών επαληθευτών. 

Άρθρο 19 

Επαναξιολόγηση Διαπιστευμένων Φορέων 
Οι διαπιστευμένοι φορείς ή πρόσωπα υπόκεινται σε ε- 
παναξιολόγηση κάθε τέσσερα χρόνια. Κατά την επανα¬ 
ξιολόγηση ακολουθείται η ίδια διαδικασία όπως και για 
την αρχική αξιολόγηση. 

Άρθρο 20 

Λεπτομέρειες Εφαρμογής 

Με αποφάσεις του Εθνικού Συμβουλίου Διαπίστευσης 
καθορίζονται οι λεπτομέρειες εφαρμογής των ανωτέρω 
διαδικασιών καθώς και τα χρησιμοποιούμενα σε κάθε πε¬ 
ρίπτωση έντυπα. 

ΤΕΛΙΚΕΣ ΔΙΑΤΑΞΕΙΣ 
Άρθρο 21 

21.1 Η παρούσα απόφαση ισχύει από τη δημοσίευσή 
της στην Εφημερίδα της Κυβερνήσεως. 

21.2 Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα 15 Φεβρουάριου 1999 

Ο Γραμματέας Ο Πρόεδρος 

I. ΜΑΤΣΑΣ Κ. ΚΑΓΚΑΡΑΚΗΣ 

ΠΑΡΑΡΤΗΜΑ Α 

ΚΡΙΤΗΡΙΑ ΔΙΑΠΙΣΤΕΥΣΗΣ ΕΡΓΑΣΤΗΡΙΩΝ 
0 ΕΙΣΑΓΩΓΗ 

0.1 ΓΕΝΙΚΕΣ ΠΛΗΡΟΦΟΡΙΕΣ 

0.1.1 Το παρόν έγγραφο, το οποίο αναφέρεται πιο κάτω 
ως «Τα Κριτήρια», διατυπώνει τις γενικές απαιτήσεις, για 
την αξιολόγηση και τη διαπίστευση των εργαστηρίων δια- 
κρίβωσης ή/και δοκιμών ανεξάρτητα από τον τομέα που 
καλύπτουν από το Εθνικό Σύστημα Διαπίστευσης (ΕΣΔ), 
που είναι η επίσημη Ελληνική Εθνική Αρμόδια Αρχή στον 
τομέα της διαπίστευσης εργαστηρίων. 

0.1.2 Η εφαρμογή αυτών των απαιτήσεων αποτελεί α- 

παραίτητη προϋπόθεση για την εξασφάλιση της ποιότη¬ 
τας των διακριβώσεων ή/και των δοκιμών του εργαστηρί¬ 
ου, καθώς και της τεχνικής και της επιχειρηματικής ακε¬ 
ραιότητας αυτού. Το ΕΣΔ χορηγεί πιστοποιητικό διαπί¬ 
στευσης σε εργαστήρια που επιδεικνύουν συμμόρφωση 
προς τα Κριτήρια και τους Κανονισμούς Διαπίστευσης 
του ΕΣΔ (Κανονισμός ΚΑΔ), τα οποία βασίζονται στα πρό¬ 
τυπα ΕΛΟΤ ΕΝ 45001, ΕΛΟΤ ΕΝ 45002, ΙδΟ/ΕΟ Θυϊάβ 25 
και στις κατευθυντήριες οδηγίες της ΕΑ (ΕυΓορθ&η Αο- 
ΟΓθάίΐαίΐοπ). 

0.2 ΟΡΙΣΜΟΙ 

0.2.1 Για τους σκοπούς των Κριτηρίων ισχύουν οι ακό¬ 
λουθοι ορισμοί: 

0.2.2 Δοκιμή: Τεχνική λειτουργία που συνίσταται στον 
προσδιορισμό ενός ή περισσοτέρων χαρακτηριστικών ε¬ 
νός δοθέντος προϊόντος, διεργασίας ή υπηρεσίας, σύμ¬ 
φωνα με μια προδιαγραμμένη διαδικασία. 

0.2.3 Μέτρηση: Το σύνολο των λειτουργιών που έχουν 
ως αντικείμενο τον προσδιορισμό της τιμής ενός μεγέ¬ 
θους. 

0.2.4 Ακρίβεια μέτρησης: Η εγγύτητα της συμφωνίας 
μεταξύ του αποτελέσματος μιας μέτρησης και της (κατά 
συνθήκη) αληθούς τιμής του μετρητού μεγέθους. 

0.2.5 Αβεβαιότητα μέτρησης: Παράμετρος, που συνδέ¬ 
εται με το αποτέλεσμα μιας μέτρησης, η οποία χαρακτη¬ 
ρίζει τη διασπορά των τιμών, που θα μπορούσε λογικά να 
αποδοθεί στη συγκεκριμένη ποσότητα η οποία μετράται. 

0.2.6 Πρότυπο Μέτρησης: Υλοποιημένη μονάδα μέτρη¬ 
σης, όργανο μέτρησης, υλικό αναφοράς ή σύστημα που 
σκοπεί να καθορίζει, να υλοποιεί, να διατηρεί ή να αναπα¬ 
ράγει μία μονάδα ή μία ή περισσότερες τιμές ενός μεγέ¬ 
θους, για να τις μεταβιβάσει περαιτέρω δια συγκρίσεως 
σε άλλα όργανα μέτρησης. 

0.2.7 Ιχνηλασιμότητα : Η ιδιότητα του αποτελέσματος 
μιας μέτρησης ή της τιμής ενός προτύπου με τη βοήθεια 
των οποίων (η ιδιότητα) μπορεί να συσχετιστεί με καθορι¬ 
σμένες αναφορές, οι οποίες συνήθως είναι εθνικά ή διε¬ 
θνή πρότυπα, μέσω μιας αδιάσπαστης αλυσίδας συγκρί¬ 
σεων καθεμία εκ των οποίων συνοδεύεται από μια καθο¬ 
ρισμένη αβεβαιότητα. 

0.2.8 Υλικό αναφοράς: Υλικό ή ουσία του οποίου μια ή 
περισσότερες ιδιότητες είναι σε ικανοποιητικό βαθμό κα¬ 
θορισμένες με σκοπό τη χρησιμοποίησή του για τη δια- 
κρίβωση μιας συσκευής, την αξιολόγηση μιας μεθόδου 
μέτρησης ή τον ποσοτικό προσδιορισμό ιδιοτήτων υλι¬ 
κών. 

0.2.9 Πιστοποιημένο υλικό αναφοράς: Υλικό αναφοράς, 
του οποίου μία ή περισσότερες τιμές ιδιοτήτων είναι πι¬ 
στοποιημένες με τεχνικά αξιόπιστη διαδικασία και συνο¬ 
δεύονται από μια αβεβαιότητα σε ένα δηλωμένο επίπεδο 
εμπιστοσύνης και το οποίο συνοδεύεται ή ιχνηλατείτε σε 
πιστοποιητικό ή άλλο έγγραφο το οποίο εκδίδεται από 
φορέα πιστοποίησης. 

0.2.10 Πρότυπο αναφοράς (για μετρήσεις): Πρότυπο, 
συνήθως ανωτάτης μετρολογικής ποιότητας, το οποίο εί¬ 
ναι διαθέσιμο σε δεδομένη θέση, με το οποίο πραγματο¬ 
ποιούνται μετρήσεις στη θέση αυτή. 

0.2.11 Διακρίβωση: Η σειρά λειτουργιών που αποδει- 
κνύει, κάτω από προδιαγραμμένες συνθήκες, τη σχέση α¬ 
νάμεσα στις τιμές που δείχνει ένα όργανο μέτρησης ή έ¬ 
να σύστημα μέτρησης ή τις τιμές που παρουσιάζει ένα υ¬ 
λικό μέτρησης ή υλικό αναφοράς και τις αντίστοιχες τιμές 
που υλοποιούνται από τα πρότυπα. 


0.2.12 Ρύθμιση: Η ενέργεια η οποία έχει σαν σκοπό να 
φέρει ένα όργανο μέτρησης σε μια κατάσταση λειτουρ¬ 
γίας και απαλλαγής από συστηματικά σφάλματα μέτρη¬ 
σης, έτσι ώστε να είναι κατάλληλο για την ενδεικνυόμενη 
χρήση του. 

0.2.13 Εργαστήριο δοκιμών ή διακρίβωσης: εργαστή¬ 
ριο που εκτελεί δοκιμές ή διακριβώσεις, που για τους σκο¬ 
πούς των παρόντων κριτηρίων είναι ένας φορέας που ε¬ 
πιδιώκει την απόκτηση ή που είναι κάτοχος διαπίστευσης 
από το Εθνικό Σύστημα Διαπίστευσης (ΕΣΔ). Αυτός ο φο¬ 
ρέας μπορεί να είναι ένα άτομο, ένας οργανισμός ή μέρος 
ενός οργανισμού (που μπορεί να είναι ένα μεγαλύτερο, 
γενικά, εργαστήριο). 

0.2.14 Διαπίστευση: Διαδικασία με την οποία ένας αρ¬ 
μόδιος φορέας παρέχει επίσημη αναγνώριση ότι ένας φο¬ 
ρέας ή πρόσωπο είναι κανός να πραγματοποιεί ειδικά έρ¬ 
γα. Γ ια τους σκοπούς ':ων παρόντων κριτηρίων είναι επί¬ 
σημη αναγνώριση ότι ένα εργαστήριο είναι ικανό να 
εκτελεί καθορισμένες διακριβώσεις ή δοκιμές ή καθορι¬ 
σμένους τύπους διακριβώσεων ή δοκιμών. 

0.2.15 Φορέας Διαπίστευσης: φορέας που διευθύνει και 
διαχειρίζεται ένα σύστημα διαπίστευσης εργαστηρίων 
και χορηγεί διαπίστευση. 

0.2.16 Κριτήρια Διαπίστευσης: σύνολο απαιτήσεων που 
χρησιμοποιούνται από ένα φορέα διαπίστευσης, τις οποί¬ 
ες πρέπει να ικανοποιεί ένα εργαστήριο διακρίβωσης ή 
δοκιμών προκειμένου να διαπιστευτεί. 

0.2.17 Σύστημα Διαπίστευσης: σύστημα που έχει τους 
δικούς του κανόνες διαδικασίας και διαχείρισης για τη 
διεξαγωγή διαπίστευσης εργαστηρίων. 

0.2.18 Διαπιστευμένο εργαστήριο: εργαστήριο διακρί- 
βωσης ή δοκιμών στο οποίο έχει χορηγηθεί δ ιαπίστευση. 

0.2.19 Αξιολόγηση εργαστηρίου: εξέταση εργαστηρίου 
διακρίβωσης ή δοκιμών για να εκτιμηθεί η συμμόρφωσή 
του προς καθορισμένα κριτήρια διαπίστευσης εργαστη¬ 
ρίου. 

0.2.20 Αξιολογητής εργαστηρίου: πρόσωπο που διεξά¬ 
γει μερικές ή όλες τις λειτουργίες που σχετίζονται με την 
αξιολόγηση εργαστηρίου. 

0.2.21 Πεδίο διακρίβωσης ή δοκιμών: συγκεκριμένη κα¬ 
τηγορία μετρήσεων, όπως μετρήσεις δύναμης, μηχανι¬ 
κές, οπτικές ή θερμικές μετρήσεις, ή συγκεκριμένα είδη 
δοκιμών, όπως χημικές, μηχανικές δοκιμές ηλεκτρικής α¬ 
σφάλειας ή μη-καταστροφικές δοκιμές. 

0.2.22 Διεργαστηρισκές συγκρίσεις δοκιμών, Διεργα- 
στηριακές δοκιμές: οργάνωση, εκτέλεση και αξιολόγηση 
των διακριβώσεων ή δοκιμών στο αυτό ή σε όμοια αντι¬ 
κείμενα ή υλικά από τουλάχιστον δύο διαφορετικά εργα¬ 
στήρια, σύμφωνα με προκαθορισμένες συνθήκες. 

0.2.23 Δοκιμές ικανότητας : προσδιορισμός της επίδο¬ 
σης ενός εργαστηρίου διακριβώσεων ή δοκιμών μέσω 
διεργαστηριακών δοκιμών. 

0.2.24 Πελάτης: οποιοσδήποτε για λογαριασμό του ο¬ 
ποίου το Εργαστήριο διενεργεί διακριβώσεις ή δοκιμές, 
για τις οποίες κατέχει διαπίστευση του ΕΣΔ. 

0.2.25 Εξωτερικός φορέας: οποιοσδήποτε φορέας ε¬ 
κτός του ΕΣΔ ή του εργαστηρίου. Κατά την έννοια αυτή, 
τα μη-διαπιστευμένα μέρη ενός εργαστηρίου, ή τα άλλα 
μέρη της μητρικής ορνάνωσης ενός διαπιστευμένου ερ¬ 
γαστηρίου πρέπει να θεωρούνται ως εξωτερικοί φορείς. 

0.2.26 Εγχειρίδιο ποιότητας: έγγραφο στο οποίο δηλώ¬ 
νεται η πολιτική για την ποιότητα και περιγράφεται το σύ¬ 
στημα για την ποιότητα ενός φορέα. 



7832 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


0.2.27 Σύστημα για την ποιότητα: η οργανωτική δομή, οι 
διαδικασίες, οι διεργασίες και τα μέσα που απαιτούνται 
για την υλοποίηση της διαχείρισης της ποιότητας. 

0.2.28 Επαλήθευση: επιβεβαίωση, με εξέταση των απο¬ 
δεικτικών στοιχείων, ότι ένα προϊόν, μια διεργασία ή μια υ¬ 
πηρεσία ικανοποιεί προδιαγραμμένες απαιτήσεις. 

0.3 ΠΕΔΙΟ ΕΦΑΡΜΟΓΗΣ 

0.3.1 Τα Κριτήρια προδιαγράφουν τις γενικές απαιτή¬ 
σεις που πρέπει να ικανοποιούν τα εργαστήρια διακρίβω- 
σης και δοκιμών ώστε να διαπιστευτούν. Το ΕΣΔ θα παρέ¬ 
χει στα εργαστήρια το απαραίτητο πληροφοριακό υλικό, 
το οποίο θα υποδεικνύει τον τρόπο με τον οποίο θα ικανο¬ 
ποιούνται αυτά τα κριτήρια, ανάλογα με τη φύση και το 
πεδίο διακρίβωσης ή δοκιμών και τον χώρο στον οποίο 
διεξάγονται η διακρίβωση ή οι δοκιμές. 

0.3.2 Τα Κριτήρια πρέπει να εφαρμόζονται από όλα τα 
εργαστήρια που παρέχουν υπηρεσίες διακρίβωσης ή δο¬ 
κιμών διαπιστευμένες από το ΕΣΔ, για οποιοδήποτε εξω¬ 
τερικό φορέα ή πελάτη. Σε αυτά περιλαμβάνονται και ερ¬ 
γαστήρια τα οποία είναι οργανωτικά και εμπορικά ανε¬ 
ξάρτητα, καθώς και εκείνα που αποτελούν μέρος ενός 
μεγαλύτερου, μητρικού οργανισμού (όπως για παράδειγ¬ 
μα βιομηχανικού οργανισμού, κατασκευαστή ή φορέα α¬ 
γορών, τμήματος υπουργείου ή δημόσιας εταιρείας, ε¬ 
ρευνητικού ή εκπαιδευτικού ιδρύματος). 

1 ΟΡΓΑΝΩΣΗ ΚΑΙ ΔΙΟΙΚΗΣΗ 

1.1 Αμεροληψία, ανεξαρτησία και ακεραιότητα 

1.1.0 Το εργαστήριο πρέπει να έχει νομική οντότητα. 

1.1.1 Το εργαστήριο πρέπει να αποδεικνύει ότι οι μόνι¬ 
μες, οι προσωρινές και κινητές του εγκαταστάσεις, εφό¬ 
σον αυτές πρόκειται να καλυφθούν από τη διαπίστευση, ι¬ 
κανοποιούν τα Κριτήρια. 

1.1.2 Για όλες τις διακριβώσεις και δοκιμές για τις οποί 
ες κατέχει διαπίστευση του ΕΣΔ πρέπει να παρέχει σε κά¬ 
θε περίπτωση στους πελάτες του υπηρεσίες που συμ¬ 
μορφώνονται με τα Κριτήρια και με οποιεσδήποτε άλλες 
απαιτήσεις που προδιαγράφονται από το ΕΣΔ. 

1.1.3 Το εργαστήριο πρέπει να έχει στελέχη τα οποία να 
έχουν τη δικαιοδοσία και τα απαραίτητα μέσα για την εκ¬ 
πλήρωση των καθηκόντων τους. 

1.1.4 Το εργαστήριο πρέπει να είναι οργανωμένο κατά 
τέτοιο τρόπο ώστε το προσωπικό να μην υφίσταται οποι- 
εσδήποτε εμπορικές, οικονομικές ή άλλες πιέσεις που εν¬ 
δέχεται να επηρεάσουν τις αποφάσεις του ή να επιδρά- 
σουν δυσμενώς στην ποιότητα του έργου του. 

1.1.5 Το εργαστήριο πρέπει να είναι οργανωμένο με 
τρόπο ώστε να διατηρείται συνεχώς η εμπιστοσύνη στην 
ανεξαρτησία της κρίσης του και η ακεραιότητά του. 

1.1.6 Το εργαστήριο πρέπει να είναι οργανωμένο κατά 
τέτοιο τρόπο ώστε όλο το προσωπικό του να γνωρίζει την 
έκταση και τους περιορισμούς των ευθυνών του. Γραπτές 
περιγραφές του έργου και των καθηκόντων του προσωπι¬ 
κού και γραπτές προδιαγραφές των προσόντων, της κα¬ 
τάρτισης και της πείρας που απαιτούνται για την κάθε θέ¬ 
ση, πρέπει να είναι διαθέσιμες για όλα τα μέλη του προ¬ 
σωπικού που διαχειρίζονται, διενεργούν ή επαληθεύουν 
το έργο που επηρεάζει την ποιότητα των διακριβώσεων ή 
δοκιμών. 

1.1.7 Η επίβλεψη του εργαστηρίου πρέπει να γίνεται α¬ 
πό προσωπικό που είναι πλήρως καταρτισμένο στις μεθό¬ 
δους και τις διαδικασίες δοκιμών και διακρίβωσης, καθώς 
και στην αξιολόγηση των αποτελεσμάτων. 


1.1.8 Η αναλογία του εποπτεύοντος προς το εποπτευό¬ 
μενο προσωπικό πρέπει να είναι τέτοια που να καθιστά βέ¬ 
βαια την επαρκή επιτήρηση, ιδιαίτερα του εκπαιδευόμε¬ 
νου προσωπικού. 

1.1.9 Στην οργάνωση του εργαστηρίου πρέπει να περι¬ 
λαμβάνεται τεχνικός υπεύθυνος (οποιοσδήποτε και να εί¬ 
ναι ο τίτλος του), ο οποίος θα φέρει τη γενική ευθύνη της 
τεχνικής λειτουργίας του. 

1.1.10 Στην οργάνωση του εργαστηρίου πρέπει να πε¬ 
ριλαμβάνεται υπεύθυνος ποιότητας (οποιοσδήποτε και 
να είναι ο τίτλος του) ο οποίος θα φέρει την ευθύνη του 
συστήματος ποιότητας και της εφαρμογής αυτού. Ο υ¬ 
πεύθυνος ποιότητας πρέπει να έχει άμεση πρόσβαση στις 
ανώτερες βαθμίδες της διοίκησης, όπου λαμβάνονται οι 
αποφάσεις σχετικά με την πολιτική του εργαστηρίου και 
τους πόρους, καθώς και πρόσβαση στον τεχνικό διευθυ 
ντή. Σε μερικά εργαστήρια, ο υπεύθυνος ποιότητας μπο¬ 
ρεί επίσης να είναι και τεχνικός υπεύθυνος ή αναπληρω¬ 
τής τεχνικός υπεύθυνος. 

1.1.11 Το εργαστήριο θα πρέπει, όπου αυτό είναι δυνα¬ 
τόν, να ορίζει αναπληρωματικά στελέχη για την περίπτω¬ 
ση απουσίας του τεχνικού υπεύθυνου ή του υπεύθυνου 
ποιότητας. 

1.1.12 Το εργαστήριο πρέπει να έχει τεκμηριωμένη πολι¬ 
τική και διαδικασίες για να διασφαλίζεται η προστασία των 
εμπιστευτικών πληροφοριών του πελάτη και των δικαιωμά¬ 
των ιδιοκτησίας του. Στις διαδικασίες πρέπει να περιλαμβά¬ 
νονται η εξασφάλιση του απορρήτου των αποτελεσμάτων 
διακρίβωσης και δοκιμών και ο έλεγχος της πρόσβασης μη 
εξουσιοδοτημένων ατόμων στο εργαστήριο. 

1.1.13 Τα εργαστήρια όπου απαιτείται, πρέπει να συμ¬ 
μετέχουν σε διεργαστηριακές συγκρίσεις και σε προ¬ 
γράμματα δοκιμών ελέγχου ικανότητας. 

2 ΣΥΣΤΗΜΑ ΠΟΙΟΤΗΤΑΣ 

2.1 Το εργαστήριο πρέπει να εφαρμόζει σύστημα ποιό¬ 
τητας που να αρμόζει στον τύπο, στο εύρος και στον όγκο 
των διακριβώσεων και δοκιμών που αναλαμβάνει. Το σύ¬ 
στημα ποιότητας πρέπει να είναι τεκμηριωμένο και να κα¬ 
θιστά βέβαιο ότι τα Κριτήρια ικανοποιούνται πλήρως επί 
συνεχούς βάσεως. Όλα τα μέλη του προσωπικού πρέπει 
να ενημερώνονται πλήρως για το σύστημα ποιότητας και 
να το εφαρμόζουν. 

2.2 Τα βασικότερα στοιχεία του συστήματος ποιότητας 
πρέπει να τεκμηριώνονται σε εγχειρίδιο ποιότητας, το ο¬ 
ποίο πρέπει να ενημερώνεται από τον υπεύθυνο ποιότη¬ 
τας. 

2.3 Το εγχειρίδιο ποιότητας πρέπει να περιλαμβάνει ε¬ 
πίσης δήλωση από την ανώτατη διοίκηση για την πολιτική 
ποιότητας και τους αντικειμενικούς στόχους του εργα¬ 
στηρίου, και τη δέσμευσή του για την επίτευξη της ποιό¬ 
τητας σε όλες τις πτυχές του έργου του, καθώς και για κα¬ 
λή εργαστηριακή πρακτική. 

2.4 Το εγχειρίδιο ποιότητας πρέπει να ορίζει την πολιτι¬ 
κή του εργαστηρίου για κάθε τομέα της δραστηριότητας 
ή ευθύνης που καλύπτεται από τα Κριτήρια. Πρέπει να πε¬ 
ριγράφει τις γενικές ή ειδικές διαδικασίες για την υλοποί¬ 
ηση της πολιτικής αυτής, και να αναφέρεται σε οποιαδή¬ 
ποτε έγγραφο ή εγχειρίδιο που περιλαμβάνει αυτές τις 
διαδικασίες. 

2.5 Το εγχειρίδιο ποιότητας και η σχετική τεκμηρίωση 
πρέπει να περιέχει επίσης: 

(α) την οργανωτική και διοικητική δομή του εργαστήρι- 

ου, τη θέση του εργαστηρίου σε ενδεχόμενη μητρική ε¬ 
ταιρία ή οργανισμό και τα συναφή οργανογράμματα. 

(β) τη σχέση ανάμεσα στη διοίκηση, τις τεχνικές λει¬ 
τουργίες, τις υπηρεσίες υποστήριξης και του συστήμα¬ 
τος ποιότητας. 

(γ) τα στοιχεία (ονομαστικά ή κατά κατηγορία προσω¬ 
πικού) των αρμοδίων ατόμων του εργαστηρίου που έχουν 
την εξουσιοδότηση να υπογράφουν. 

(δ) περιγραφές των θέσεων εργασίας των στελεχών 
του προσωπικού και αναφορά στις περιγραφές των θέσε¬ 
ων εργασίας του λοιπού προσωπικού. 

(ε) τις διαδικασίες για τον έλεγχο και την διατήρηση της 
τεκμηρίωσης. 

(στ) το πεδίο εφαρμογής του εργαστηρίου στις διακρι¬ 
βώσεις ή/και δοκιμές. 

(ζ) αναφορά στον κύριο εξοπλισμό και τα πρότυπα με¬ 
τρήσεων που χρησιμοποιούνται. 

(η) τις διαδικασίες διακρίβωσης, επαλήθευσης ή/και 
δοκιμών του εργαστηρίου. 

(θ) τις διαδικασίες του εργαστηρίου για την επίτευξη 
της ιχνηλασιμότητας των μετρήσεων. 

(ι) τη διαδικασία του εργαστηρίου για την ανασκόπηση 
όλων των νέων εργασιών για να καθίσταται βέβαιο ότι δια¬ 
τίθενται οι αναγκαίες εγκαταστάσεις και μέσα προτού ξε¬ 
κινήσει μια νέα εργασία. 

(ια) τις διαδικασίες για το χειρισμό των αντικειμένων 
προς διακρίβωση ή/και δοκιμή. 

(ιβ) τις διαδικασίες του εργαστηρίου γιατη διακρίβωση, 
την επαλήθευση και τη συντήρηση του εξοπλισμού. 

(ιγ) αναφορά στις πρακτικές επαλήθευσης συμπερι¬ 
λαμβανομένων διεργαστηριακών συγκρίσεων και προ¬ 
γραμμάτων ελέγχου ικανότητας, χρήσης των υλικών ανα¬ 
φοράς και προγραμμάτων εσωτερικού ελέγχου ποιότη¬ 
τας. 

(ιδ) τις διαδικασίες που πρέπει να ακολουθούνται για 
την ανατροφοδότηση πληροφοριών και την εφαρμογή 
διορθωτικών ενεργειών, όταν εντοπισθούν αποκλίσεις 
στις δοκιμές ή στην τεκμηριωμένη πολιτική, ή στις διαδι¬ 
κασίες. 

(ιε) τις διατάξεις που καθορίζονται από τη διοίκηση για 
την κατ’εξαίρεση έγκριση των αποκλίσεων από την τεκ¬ 
μηριωμένη πολιτική, τις διαδικασίες ή τις πρότυπες προ¬ 
διαγραφές. 

(ιστ) τη διαδικασία του εργαστηρίου για την αντιμετώ¬ 
πιση των παραπόνων. 

(ιζ) τις διαδικασίες για την εξασφάλιση εχεμύθειας των 
δικαιωμάτων πνευματικής ιδιοκτησίας. 

(ιη) τις διαδικασίες του εργαστηρίου για την εσωτερική 
επιθεώρηση και ανασκόπηση της ποιότητας. 

2.6 Το εργαστήριο πρέπει να προσκομίσει στο ΕΣΔ ένα 
αντίγραφο του εγχειριδίου ποιότητας, το οποίο πρέπει να 
τηρεί ενήμερο. 

2.7 Όλες οι πτυχές των δραστηριοτήτων και ευθυνών 
του εργαστηρίου πρέπει να τεκμηριώνονται στο βαθμό 
που είναι αναγκαίος γιατη διασφάλιση της ποιότητας των 
διακριβώσεων ή των δοκιμών του εργαστηρίου. Το προ¬ 
σωπικό του εργαστηρίου πρέπει να έχει άμεση πρόσβαση 
σε όλη την τεκμηρίωση, συμπεριλαμβανομένου του εγ¬ 
χειριδίου της ποιότητας, των διαδικασιών διακρίβωσης 
και δοκιμών και όλων των συναφών προτύπων προδια¬ 
γραφών, όπως απαιτείται για τη σωστή εκτέλεση των κα¬ 
θηκόντων τους. 

2.8 Το εργαστήριο πρέπει να καθιερώσει και να διατηρεί 


διαδικασίες για τον έλεγχο της διανομής, ενημέρωσης και 
ανάκτησης όλων των εγγράφων και δεδομένων του συ¬ 
στήματος ποιότητας. Όλα αυτά τα έγγραφα πρέπει να α- 
νασκοπούνται και να εγκρίνονται για χρήση από εξουσιο¬ 
δοτημένο προσωπικό πριν από την έκδοσή τους. Ο υπεύ¬ 
θυνος ποιότητας πρέπει να είναι υπεύθυνος για τη 
διευθέτηση, για τον έλεγχο και τη διατήρηση των εγγρά¬ 
φων, συμπεριλαμβανομένων οποιωνδήποτε εγγράφων 
λαμβάνονται από εξωτερικούς φορείς, και πρέπει να τη¬ 
ρεί ένα περιεκτικό αρχείο όλων των τροποποιήσεων. Όλα 
τα έγγραφα πρέπει να έχουν ιδιαίτερη ταυτότητα στην ο¬ 
ποία θα περιλαμβάνεται η ημερομηνία έκδοσης του εγ¬ 
γράφου, ο αριθμός αναθεώρησής του και το όνομα του α¬ 
τόμου που είναι εξουσιοδοτημένο για την έκδοσή του. 

2.9 Όλες οι τροποποιήσεις της τεκμηρίωσης του εργα¬ 
στηρίου πρέπει να υπόκεινται σε αυστηρό έλεγχο από τη 
διοίκηση και το εργασΓήριο πρέπει να έχει διαδικασίες, οι 
οποίες να καθορίζουν σαφώς τις ευθύνες και τις αρμο¬ 
διότητες για την δημιουργία και διανομή των τροποποιή¬ 
σεων. Οι τροποποιήσεις των υπαρχόντων εγγράφων πρέ¬ 
πει να γίνονται με σας)ώς ευανάγνωστο τρόπο και με με¬ 
λάνη ή οποιοδήποτε όλλο ανεξίτηλο μέσο. 

2.10 Το εργαστήριο πρέπει να έχει διαδικασίες οι οποί¬ 
ες θα ακολουθούνται όπου διαπιστώνεται, π.χ. από τα ευ¬ 
ρήματα των εσωτερικών επιθεωρήσεων, ότι το προσωπι¬ 
κό έχει, για οποιοδήποτε λόγο, παρεκκλίνει από τις τεκ¬ 
μηριωμένες πολιτικές και διαδικασίες του εργαστηρίου ή 
από τις πρότυπες προδιαγραφές. Στις περιπτώσεις κατά 
τις οποίες οι αποκλίσεις αυτές μπορεί να επηρεάζουν την 
ποιότητα των διακριβώσεων ή των δοκιμών, οι διαδικα¬ 
σίες αυτές θα απαιτούν εκτός των άλλων να: 

α) διακοπεί αμέσως το αντίστοιχο έργο 

β) εντοπιστούν τα αντικείμενα που έχουν διακριβωθεί ή 
δοκιμαστεί και να απομονωθούν ή απορριφθούν, όπως 
αρμόζει καλύτερα 

γ) αναληφθούν όλες οι αναγκαίες διερευνήσεις και όλα 
τα διορθωτικά μέτρα προτού επιτελεσθεί περαιτέρω έρ¬ 
γο. 

δ) ενημερωθούν γραπτώς οι σχετικοί πελάτες. 

3 ΕΠΙΘΕΩΡΗΣΗ ΚΑί ΑΝΑΣΚΟΠΗΣΗ ΤΗΣ ΠΟΙΟΤΗΤ ΑΣ 

3.1 Από τη διοίκηση του εργαστηρίου ή για λογαριασμό 
της πρέπει να πραγματοποιείται περιοδική επιθεώρηση ό¬ 
λων των τομέων των δραστηριοτήτων και ευθυνώντου ερ¬ 
γαστηρίου που καλύτσονται από τα Κριτήρια, έτσι ώστε 
να καθίσταται βέβαιο ότι ακολουθούνται οι πολιτικές και 
οι διαδικασίες που αναφέρονται στο σύστημα ποιότητας 
του εργαστηρίου. 

3.2 Ο υπεύθυνος ποιότητας έχει την ευθύνη να προ¬ 
γραμματίζει και να οργανώνει τις επιθεωρήσεις. Εκπαι¬ 
δευμένα και έχοντα τα κατάλληλα προσόντα μέλη του 
προσωπικού μπορούν να διορίζονται για να εκτελούν κα¬ 
θήκοντα επιθεωρητών για να διενεργούν επιθεωρήσεις, 
σύμφωνα με ένα σχέδιο που καλύπτει όλες τις πτυχές του 
συστήματος ποιότητας, συμπεριλαμβανομένης της επί¬ 
δοσης των διακριβώσεων και των δοκιμών. Το προσωπικό 
επιθεώρησης θα πρέπει να είναι ανεξάρτητο από τις υπό 
επιθεώρηση δραστηριότητες. Το προσωπικό δεν θα 
πραγματοποιεί επιθεωρήσεις των δικών του δραστηριο¬ 
τήτων. 

3.3. Η διοίκηση του εργαστηρίου πρέπει να πραγματο¬ 
ποιεί περιοδική ανασκόπηση του συστήματος ποιότητας, 
ώστε να διαπιστώνει αν αυτό εξακολουθεί να συμμοο- 

φώνεται με τα κριτήρια ή χρειάζεται να γίνουν οποιεσδή- 
ποτε αλλαγές ή βελτιώσεις. Η ανασκόπηση πρέπει να 
λαμβάνει υπόψη οποιεσδήποτε εκθέσεις από το διευθυ¬ 
ντικό ή επιβλέπον προσωπικό, τα αποτελέσματα πρόσφα¬ 
των εσωτερικών επιθεωρήσεων της ποιότητας, τα αποτε¬ 
λέσματα οποιωνδήποτε επιθεωρήσεων μέτρησης ή διερ- 
γαστηριακών συγκρίσεων στις οποίες συμμετείχε το 
εργαστήριο, παράπονα πελατών και οποιουσδήποτε άλ¬ 
λους συναφείς παράγοντες. Ο υπεύθυνος ποιότητας 
πρέπει να διασφαλίζει την καταχώρηση σε αρχείο των α¬ 
νασκοπήσεων. καθώς και οποιωνδήποτε μέτρων απαι¬ 
τούνται. 

3.4 Οι επιθεωρήσεις και ανασκοπήσεις της ποιότητας 
πρέπει να διεξάγονται όσο συχνά απαιτείται για την επί¬ 
τευξη του στόχου τους. Ωστόσο, το χρονικό διάστημα α¬ 
νάμεσα σε διαδοχικές ανασκοπήσεις δεν πρέπει να υπερ¬ 
βαίνει τον ένα χρόνο και οι επιθεωρήσεις πρέπει να διευ¬ 
θετούνται με τέτοιο τρόπο ώστε να εξετάζεται η κάθε 
πτυχή του συστήματος ποιότητας τουλάχιστον μια φορά 
το χρόνο. 

3.5 Οι επιθεωρήσεις και ανασκοπήσεις της ποιότητας 
πρέπει να διεξάγονται με συστηματικό τρόπο και να προ¬ 
γραμματίζονται εκ των προτέρων. Οταν μια επιθεώρηση ή 
ανασκόπηση της ποιότητας αποκαλύψει μη συμμόρφωση 
με τις πολιτικές ή διαδικασίες του εργαστηρίου ή με τις α¬ 
παιτήσεις των Κριτηρίων, πρέπει να γίνουν απαραίτητες 
διορθωτικές ενέργειες εντός συγκεκριμένου χρονικού δια¬ 
στήματος. Οι ενδιαφερόμενοι πελάτες πρέπει να ενημερώ¬ 
νονται, εφόσον επηρεάζεται η αξιοπιστία των αποτελεσμά¬ 
των. Ο υπεύθυνος ποιότητας πρέπει να επαληθεύει την υ¬ 
λοποίηση των διορθωτικών ενεργειών. Το εργαστήριο 
πρέπει να διατηρεί αρχείο του προγραμματισμού και της 
διεξαγωγής των επιθεωρήσεων και ανασκοπήσεων της 
ποιότητας, όλων των παρατηρήσεων που γίνονται, οποιων- 
δήποτε περιπτώσεων μη συμμόρφωσης, των περιπτώσεων 
εφαρμογής διορθωτικών μέτρων, της υλοποίησης και της 
επαλήθευσης αυτών από τον υπεύθυνο ποιότητας. 

3.6 Πέραν των περιοδικών επιθεωρήσεων το εργαστή¬ 
ριο πρέπει να εξασφαλίζει την ποιότητα των αποτελεσμά¬ 
των, που παρέχονται στους πελάτες, με την εφαρμογή ε¬ 
λέγχων. Οι έλεγχοι αυτοί πρέπει να ανασκοπούνται και 
πρέπει να περιλαμβάνουν, όπου αυτό είναι απαραίτητο, 
αλλά χωρίς να περιορίζεται σε αυτά, τα κάτωθι: 

α) προγράμματα εσωτερικού ελέγχου της ποιότητας, 
με τη χρήση όπου είναι δυνατόν στατιστικών τεχνικών, 

β) συμμετοχή σε δοκιμές ικανότητας ή άλλες διεργα- 
στηριακές συγκρίσεις, 

γ) τακτική χρήση πιστοποιημένων υλικών αναφοράς 
ή/και εσωτερικό έλεγχο της ποιότητας με τη χρήση δευ- 
τερευόντων υλικών αναφοράς, 

δ) επαναληπτικές δοκιμές με τη χρήση των ίδιων ή δια¬ 
φορετικών μεθόδων, 

ε) επανάληψη της δοκιμής σε αντικείμενα που φυλάσ¬ 
σονται, 

στ) συσχετισμό των αποτελεσμάτων για διαφορετικά 
χαρακτηριστικά του αντικειμένου. 

4 ΠΡΟΣΩΠΙΚΟ 

4.1 Το εργαστήριο πρέπει να διαθέτει επαρκές προσω¬ 
πικό με την αναγκαία ακαδημαϊκή εκπαίδευση, την απαι- 
τούμενη κατάρτιση, τις τεχνικές γνώσεις και την εμπειρία 
για τις δραστηριότητες οι οποίες του ανατίθενται. 

4.2 Το εργαστήριο πρέπει να έχει τεκμηριωμένη πολιτι¬ 


κή και διαδικασίες ώστε να καθίσταται βέβαιο ότι το υ- 
πάρχον και το νέο προσωπικό έχει και διατηρεί τα συναφή 
ακαδημαϊκά ή/και επαγγελματικά προσόντα, τεχνικές ικα¬ 
νότητες και επαγγελματική εμπειρία. 

4.3 Το εργαστήριο πρέπει να τηρεί ενημερωμένο αρχείο 
των συναφών ικανοτήτων, ακαδημαϊκών και επαγγελματι¬ 
κών προσόντων, κατάρτισης και εμπειρίας όλων των με¬ 
λών του προσωπικού που ασχολούνται με διακριβώσεις 
ή/και δοκιμές. 

5 ΕΞΟΠΛΙΣΜΟΣ 

5.1 Το εργαστήριο πρέπει να είναι εφοδιασμένο με όλο 
τον εξοπλισμό (συμπεριλαμβανομένων των υλικών ανα¬ 
φοράς) που απαιτείται για την ορθή εκτέλεση των διακρι- 
βώσεων και δοκιμών για τις οποίες ισχυρίζεται ότι έχει την 
ικανότητα. Στις εξαιρετικές περιπτώσεις όπου το εργα¬ 
στήριο πρέπει να χρησιμοποιήσει εξοπλισμό του οποίου 
δεν έχει το συνεχή έλεγχο, πρέπει να διασφαλίζει και να α- 
ποδεικνύει ότι ικανοποιούνται οι σχετικές απαιτήσεις που 
αναφέρονται στα Κριτήρια. 

5.2 Το εργαστήριο πρέπει να χρησιμοποιεί τον κατάλ¬ 
ληλο εξοπλισμό για όλες τις διακριβώσεις και τις δοκιμές 
και για τις δραστηριότητες που σχετίζονται με τις διακρι¬ 
βώσεις και τις δοκιμές εντός του πεδίου ευθύνης του. Ο ε¬ 
ξοπλισμός πρέπει να είναι ικανός να επιτυγχάνει την ακρί¬ 
βεια που απαιτείται και πρέπει να συμμορφώνεται με ο- 
ποιεσδήποτε πρότυπες προδιαγραφές είναι συναφείς με 
τις εκάστοτε διακριβώσεις ή δοκιμές. Πριν από την πρώ- 
τη χρήση νέου εξοπλισμού πρέπει να γίνεται έλεγχος 
συμμόρφωσής του με τις παραπάνω απαιτήσεις. 

5.3 Επαρκείς και ενημερωμένες γραπτές οδηγίες χρή¬ 
σης του εξοπλισμού (συμπεριλαμβανομένων οποιωνδή- 
ποτε συναφών εγχειριδίων που παρέχονται από τον κατα¬ 
σκευαστή του εξοπλισμού) πρέπει να βρίσκονται στη διά¬ 
θεση του προσωπικού του Εργαστηρίου. 

5.4 Ο εξοπλισμός πρέπει να προστατεύεται όσο είναι 
δυνατόν από φθορά και κακή χρήση και πρέπει να συντη¬ 
ρείται τακτικά για τη διασφάλιση της σωστής του λει¬ 
τουργίας. Πρέπει να τηρείται γραπτό αρχείο των διαδικα¬ 
σιών συντήρησης. Στις περιπτώσεις που απαιτείται, θα 
πρέπει να είναι διαθέσιμες και να ακολουθούνται οι οδη¬ 
γίες του κατασκευαστή του εξοπλισμού. Επίσης στις πε¬ 
ριπτώσεις που κρίνεται σκόπιμο, τα πρότυπα αναφοράς 
και ο εξοπλισμός μετρήσεων και δοκιμών πρέπει να υπό- 
κεινται σε ελέγχους κατά τη διάρκεια της λειτουργίας, 
στα διαστήματα μεταξύ των τακτικών επαναδιακριβώσε- 
ων. 

5.5 Το κάθε μέρος του εξοπλισμού που χρησιμοποιείτο 
Εργαστήριο πρέπει να φέρει ξεχωριστή ταυτότητα, στις 
περιπτώσεις που είναι απαραίτητο. 

5.6 Πρέπει να τηρείται αρχείο για το κάθε μέρος του ε¬ 
ξοπλισμού και όλων των υλικών αναφοράς που είναι ση¬ 
μαντικά για την διενέργεια διακριβώσεων ή δοκιμών. Στο 
κάθε αρχείο πρέπει να περιλαμβάνονται: 

(α) η ονομασία του εξοπλισμού 

(β) η επωνυμία του κατασκευαστή και ο προσδιορισμός 
του μοντέλου ή τύπου 

(γ) ο αριθμός κατασκευής ο οποίος έχει τεθεί από τον 
κατασκευαστή 

(δ) αριθμός απογραφής ή άλλου είδους προσδιορι¬ 
σμός ταυτότητας τον οποίο έχει θέσει το Εργαστήριο 

(ε) ημερομηνία παραλαβής του εξοπλισμού από το Ερ¬ 
γαστήριο και ημερομηνία τοποθέτησης του σε λειτουργία 

(στ) κατάσταση στην οποία ελήφθη ο εξοπλισμός (για 
παράδειγμα νέος, μεταχειρισμένος, επισκευασμένος) 

(ζ) λεπτομέρειες σχετικά με οποιουσδήποτε ελέγχους 
που έγιναν ως προς την συμμόρφωση με τις συναφείς 
πρότυπες προδιαγραφές διακρίβωσης ή δοκιμών 

(η) τη θέση του εξοπλισμού στο εργαστήριο στις περι¬ 
πτώσεις, που απαιτείται. 

(θ) αντίγραφο των οδηγιών χρήσης του κατασκευαστή, 
στις περιπτώσεις που είναι διαθέσιμες. 

(ι) στοιχεία σχετικά με την πραγματοποιηθείσα συντή¬ 
ρηση και εκείνη που προγραμματίζεται να γίνει στο μέλ¬ 
λον 

(ια) ιστορικό οποιοσδήποτε ζημίας, δυσλειτουργίας, 
σφαλμάτων εγκυρότητας, επαναφοράς σε ενεργό λει¬ 
τουργία, μετατροπών ή επισκευών. 

5.7 Για εξοπλισμό που απαιτεί διακρίβωση, η σχετική εγ¬ 
γραφή πρέπει να συμπεριλαμβάνει επίσης ένα πλήρες και 
ενημερωμένο ιστορικό διακρίβωσης του εξοπλισμού, μα¬ 
ζί με τις εκθέσεις και τα πιστοποιητικά διακρίβωσης και 
άλλα συναφή έγγραφα διακρίβωσης. Όπου είναι εφικτό, 
όλος ο εξοπλισμός και τα υλικά αναφοράς που απαιτούν 
διακρίβωση θα φέρουν σήμανση, κωδικό αριθμό ή άλλου 
είδους ταυτότητα στην οποία θα υποδεικνύεται η κατά¬ 
σταση διακρίβωσης και η ημερομηνία κατά την οποία πρέ¬ 
πει να γίνει η επαναδιακρίβωση. 

5.8 Οποιοδήποτε μέρος του εξοπλισμού υποστεί ζημία, 
υπερφόρτωση ή κακομεταχείριση ή παρουσιάζει ύποπτα 
αποτελέσματα ή άλλη δυσλειτουργία ή διαφαίνεται από 
τη διακρίβωση ή με άλλο τρόπο ότι είναι ελαττωματικό ή 
ακατάλληλο προς χρήση, πρέπει να αποσύρεται αμέσως 
από την λειτουργία. Το συγκεκριμένο μέρος του εξοπλι¬ 
σμού θα απομονώνεται από τα άλλα και θα φέρει σαφή 
σήμανση ή χαρακτηρισμό. Δεν πρέπει να ξανατεθεί σε 
λειτουργία αν δεν έχει επισκευαστεί, επαναδιακριβωθεί 
και επανεπικυρωθεί ως κατάλληλο. Το εργαστήριο πρέπει 
να εξετάσει τις επιπτώσεις που τυχόν είχε το συγκεκριμέ¬ 
νο πρόβλημα σε αποτελέσματα προηγουμένων δοκιμών ή 
διακριβώσεων. 

6 ΙΧΝΗΛΑΣΙΜΟΤΗΤΑ ΜΕΤΡΗΣΕΩΝ ΚΑΙ ΔΙΑΚΡΙΒΩΣΗ 

6.1 Όλος ο εξοπλισμός μετρήσεων και δοκιμών που ε¬ 
πηρεάζει την ακρίβεια ή την εγκυρότητα των διακριβώσε- 
ων ή δοκιμών πρέπει να διακριβώνεται ή/και να επαλη¬ 
θεύεται πριν τεθεί σε λειτουργία. Αυτό ισχύει όχι μόνο για 
τον εξοπλισμό που χρησιμοποιείται άμεσα στις διακριβώ¬ 
σεις ή στις δοκιμές, αλλά και για τον εξοπλισμό που χρη¬ 
σιμοποιείται για βοηθητικές μετρήσεις, όπως για παρά¬ 
δειγμα για ελέγχους των περιβαλλοντικών συνθηκών. 

6.2 Το εργαστήριο πρέπει να έχει ένα καθορισμένο πρό¬ 
γραμμα διακρίβωσης και επαλήθευσης του εξοπλισμού 
μετρήσεων και δοκιμών. Αυτό το πρόγραμμα πρέπει να 
σχεδιαστεί και να λειτουργεί με τρόπο που να καθιστά βέ¬ 
βαιο ότι, όπου είναι εφικτό, οι μετρήσεις που γίνονται από 
το εργαστήριο είναι ιχνηλάσιμες ως προς εθνικά πρότυπα 
μετρήσεων εκεί όπου υπάρχουν. Το πρόγραμμα πρέπει 
να συμμορφώνεται με τις απαιτήσεις των Κατευθυντή¬ 
ριων Οδηγιών ΕΣΔ ΚΟΙ-ΚΡΙΤΕ «Συστήματα Μετρήσεων 
και Διακριβώσεων» και ΕΣΔ Κ02-ΚΡΙΤΕ «Ιχνηλασιμότητα 
Μετρήσεων». 

6.3 Στις περιπτώσεις όπου η αρχή της ιχνηλασιμότητας 
δεν είναι εφαρμόσιμη στην πράξη, το Εργαστήριο πρέπει να 
παρέχει ικανοποιητικά στοιχεία συσχέτισης αποτελεσμά¬ 
των, για παράδειγμα συμμετέχοντας σε πρόγραμμα διερ¬ 


γαστηριακών συγκρίσεων, δοκιμών ικανότητας ή διαμέσου 
της τακτικής χρήσης προτύπων υλικών αναφοράς. 

6.4 Τα πρότυπα αναφοράς μετρήσεων, που χρησιμο¬ 
ποιούνται στο πρόγραμμα διακριβώσεων και μετρήσεων 
του εργαστηρίου, πρέπει να χρησιμοποιούνται για δια¬ 
κριβώσεις και για κανένα άλλο σκοπό, 

6.5 Τα πρότυπα αναφοράς μετρήσεων πρέπει να δια¬ 
κριβώνονται από φορέα που είναι κατά προτίμηση κάτο¬ 
χος της κατάλληλης διαπίστευσης από το ΕΣΔ ή διαπί¬ 
στευσης από φορέα εκτός της Ελλάδας που να είναι ανα¬ 
γνωρισμένος από το ΕΣΔ και ο οποίος είναι σε θέση να 
παρέχει ιχνηλασιμότητα ως προς εθνικά πρότυπα μετρή¬ 
σεων. Πρέπει να υπάρχει ένα πρόγραμμα διακρίβωσης 
και επαλήθευσης για τα πρότυπα αναφοράς. 

6.6 Τα υλικά αναφοράς, όπου είναι δυνατόν, πρέπει να 
είναι ιχνηλάσιμα ως προς εθνικά ή διεθνή πρότυπα μέ¬ 
τρησης ή ως προς εθνικά ή διεθνή πρότυπα υλικά αναφο¬ 
ράς. 

6.7 Στις περιπτώσεις κατά τις οποίες το Εργαστήριο 
προσφέρει υπηρεσίες διακρίβωσης πρέπει να κατέχει 
πρότυπα αναφοράς μετρήσεων και κάθε άλλο εξοπλισμό 
μέτρησης που είναι απαραίτητος, για να καλυφθεί το φά¬ 
σμα των μετρήσεων που εκτελούνται. 

6.8 Στις περιπτώσεις όπου το Εργαστήριο προσφέρει υ¬ 
πηρεσίες δοκιμών, και τα πρότυπα αναφοράς μετρήσεων 
και ο άλλος εξοπλισμός δοκιμών και μετρήσεων που χρη¬ 
σιμοποιεί, διακριβώνονται από εξωτερικό φορέα, τότε το 
Εργαστήριο, όπου είναι δυνατόν, πρέπει να χρησιμοποιεί 
τις υπηρεσίες ενός εργαστηρίου που έχει διαπίστευση α¬ 
πό το ΕΣΔ για τις συγκεκριμένες διακριβώσεις ή που έχει 
λάβει διαπίστευση από φορέα εκτός Ελλάδας, τον οποίο 
αναγνωρίζει το ΕΣΔ ή να χρησιμοποιεί τις υπηρεσίες του 
Εργαστηρίου που κατέχει το εθνικό πρότυπο. 

6.9 Για κάθε εξοπλισμό που διακριβώνεται από εξωτερι¬ 
κό φορέα, το εργαστήριο πρέπει να λαμβάνει απόδειξη 
της διακρίβωσης υπό τη μορφή ενός πιστοποιητικού δια- 
κρίβωσης, το οποίο θα υποδεικνύει, όπου είναι εφικτό, την 
ιχνηλασιμότητα ως προς τα εθνικά πρότυπα μετρήσεων 
και τη συσχετιζόμενη ακρίβεια μέτρησης. Όταν ένα πρό¬ 
τυπο αναφοράς μετρήσεων είναι υλικό αναφοράς, το Ερ¬ 
γαστήριο πρέπει να λαμβάνει, όπου είναι δυνατόν, ένα πι¬ 
στοποιητικό που παρέχει απόδειξη του χαρακτηρισμού 
του υλικού και απόδειξη της ιχνηλασιμότητας ως προς τα 
εθνικά ή διεθνή πρότυπα μετρήσεων ή ως προς τα εθνικά 
ή διεθνή πρότυπα υλικά αναφοράς. 

6.10 Το Εργαστήριο πρέπει να προσδιορίζει την αβε¬ 
βαιότητα των μετρήσεώντου, χρησιμοποιώντας εγκεκρι¬ 
μένες μεθόδους ανάλυσης. 

7 ΜΕΘΟΔΟΙ ΔΙΑΚΡΙΒΩΣΗΣ ΚΑΙ ΔΟΚΙΜΩΝ 

7.1 Το εργαοπήριο πρέπει να εφαρμόζει κατάλληλες 
μεθόδους και διαδικασίες για όλες τις διακριβώσεις, τις 
δοκιμές και τις συναφείς δραστηριότητες εντός του πεδί¬ 
ου ευθύνης του (συμπεριλαμβανομένων της δειγματολη¬ 
ψίας, του χειρισμού των δειγμάτων, της μεταφοράς και α¬ 
ποθήκευσης των δειγμάτων, της προετοιμασίας των προς 
δοκιμή αντικειμένων, του υπολογισμού της αβεβαιότητας 
των μετρήσεων και της ανάλυσης των δεδομένων διακρί- 
βωσης και δοκιμών). Οι ανωτέρω μέθοδοι και διαδικασίες 
πρέπει να ικανοποιούν την ακρίβεια που απαιτείται και τις 
πρότυπες προδιαγραφές που είναι συναφείς με τις ε κτε- 
λούμενες διακριβώσεις και δοκιμές. 

7.2 Όπου είναι δυνατόν, το εργαστήριο πρέπει να ε- 

φαρμόζει μεθόδους και διαδικασίες που είναι δημοσιευ¬ 
μένες σε εθνικά ή διεθνή πρότυπα και καθιερωμένες ως 
πρότυπες. Στις περιπτώσεις όπου πρέπει να χρησιμοποι¬ 
ηθούν άλλες μέθοδοι ή διαδικασίες, αυτό πρέπει να γίνει 
με την προϋπόθεση συμφωνίας με τον πελάτη, να είναι 
πλήρως τεκμηριωμένες και έγκυρες και να τίθενται στη 
διάθεση του πελάτη. 

7.3 Το εργαστήριο πρέπει να λαμβάνει όλα τα αναγκαία 
μέτρα προκειμένου να εξασφαλίσει ότι οι απαιτήσεις του 
πελάτη είναι σαφώς προσδιορισμένες και κατανοητές. Το 
εργαστήριο πρέπει να επιδιώξει να εξασφαλίσει ότι οποι¬ 
αδήποτε προφορική ή άλλη προσωρινή οδηγία που λαμ- 
βάνεται από τον πελάτη, επιβεβαιώνεται με μια σαφή, επί- 
σημη, γραπτή εντολή. 

7.4 Το εργαστήριο πρέπει να απορρίψει αιτήσεις διεξα¬ 
γωγής δοκιμών σύμφωνα με μεθόδους δοκιμών που εν¬ 
δέχεται να θέσουν σε κίνδυνο κάποιο αντικειμενικό απο¬ 
τέλεσμα ή να έχουν χαμηλή αξιοπιστία. 

7.5 Στις περιπτώσεις στις οποίες διενεργείται δειγματο¬ 
ληψία στο πλαίσιο της μεθόδου δοκιμών, το εργαστήριο 
πρέπει να χρησιμοποιεί τεκμηριωμένες διαδικασίες και 
κατάλληλες στατιστικές τεχνικές για την επιλογή των 
δειγμάτων. 

7.6 Εκτός από τις μεθόδους και διαδικασίες διακρίβωσης 
και δοκιμών και συναφών δραστηριοτήτων, το εργαστήριο 
πρέπει να έχει επίσης πρόσβαση και να τηρεί αρχείο οποι- 
ωνδήποτε περαιτέρω πληροφοριών οι οποίες είναι ανα¬ 
γκαίες για την σωστή διεξαγωγή των διακριβώσεων ή των 
δοκιμών. 

7.7 Οι μέθοδοι και οι διαδικασίες διακριβώσεων ή δοκι¬ 
μών και συναφών με αυτές δραστηριοτήτων, οι οδηγίες για 
την λειτουργία και διακρίβωση του εξοπλισμού και οι πε¬ 
ραιτέρω πληροφορίες που αναφέρονται στην παράγραφο 
7.6., πρέπει να τεκμηριώνονται γραπτώς στον βαθμό που 
είναι αναγκαίο για την διασφάλιση της σωστής υλοποίησης 
και της συνέπειας στην εφαρμογή των εκτελουμένων δια- 
κριβώσεων ή δοκιμών. Η γραπτή τεκμηρίωση πρέπει να εί¬ 
ναι στη διάθεση του προσωπικού που ασχολείται με τα θέ¬ 
ματα αυτά. 

7.8 Οι υπολογισμοί και οι μεταφορές δεδομένων πρέπει 
να υποβάλλονται στους κατάλληλους ελέγχους. 

7.9 Στις περιπτώσεις όπου χρησιμοποιούνται ηλεκτρο¬ 
νικοί υπολογιστές ή αυτοματοποιημένος εξοπλισμός για 
την λήψη, επεξεργασία, χειρισμό, καταχώρηση σε αρ¬ 
χείο, αναφορά, εναποθήκευση ή την ανάκτηση των δεδο¬ 
μένων διακρίβωσης ή δοκιμών, το εργαστήριο πρέπει να 
καταστήσει βέβαιο ότι: 

α) ικανοποιούνται οι απαιτήσεις των Κριτηρίων. 

β) το λογισμικό του υπολογιστή είναι τεκμηριωμένο και 
επαρκές για χρήση. 

γ) έχουν καθιερωθεί και εφαρμοστεί διαδικασίες για 
την προστασία της ακεραιότητας των δεδομένων. Αυτές 
οι διαδικασίες πρέπει να περιλαμβάνουν, χωρίς να περιο¬ 
ρίζονται σ’ αυτά, την ακεραιτότητα της εισαγωγής ή λή¬ 
ψης των δεδομένων, την αποθήκευση, την μεταβίβαση και 
την επεξεργασία των δεδομένων. 

δ) γίνεται συντήρηση των ηλεκτρονικών υπολογιστών ή 
του αυτοματοποιημένου εξοπλισμού για τη διασφάλιση 
της σωστής λειτουργίας τους. Πρέπει να επικρατούν επί¬ 
σης οι περιβαλλοντικές και λειτουργικές συνθήκες που εί¬ 
ναι αναγκαίες για τη διατήρηση της ασφάλειας και ακε¬ 
ραιότητας των δεδομένων διακρίβωσης και δοκιμών. 

ε) καθιερώνει και εφαρμόζει κατάλληλες διαδικασίες 


για τη διατήρηση της ασφάλειας των δεδομένων. Πρέπει 
επίσης να διασφαλίζεται ότι δεν είναι δυνατή η πρόσβαση 
στα αρχεία ή η τροποποίηση αυτών από μη εξουσιοδοτη¬ 
μένα άτομα. 

7.10 Πρέπει να υπάρχουν τεκμηριωμένες διαδικασίες 
για την αγορά, την παραλαβή και την αποθήκευση το>ν α¬ 
ναλώσιμων υλικών που χρησιμοποιούνται στις τεχνικές 
λειτουργίες του εργαστηρίου. 

8 ΧΩΡΟΙ ΚΑΙ ΠΕΡΙΒΑΛΛΟΝ ΤΟΥ ΕΡΓΑΣΤΗΡΙΟΥ 

8.1 Οι χώροι στέγασης, διακρίβωσης και δοκιμών του 
εργαστηρίου, οι πηγές ενέργειας, ο φωτισμός, η θέρμαν¬ 
ση και ο εξαερισμός πρέπει να εξασφαλίζουν τη σωστή 
διεξαγωγή των διακριβώσεων ή δοκιμών. 

8.2 Οι χώροι και ο εξοπλισμός διακρίβωσης και δοκιμών 
δεν πρέπει να χρησιμοποιούνται για σκοπούς που απο¬ 
βαίνουν επιζήμιοι για τη σωστή λειτουργία του εργαστη¬ 
ρίου. Πρέπει να υπάρχει αποτελεσματικός διαχωρισμός 
ανάμεσα σε γειτνιάζοντες χώρους, όταν οι δραστηριότη¬ 
τες στους χώρους αυτούς είναι ασυμβίβαστες. 

8.3 Η πρόσβαση και η χρήση όλων των χώρων που επη¬ 
ρεάζουν την ποιότητα της διακρίβωσης, των δοκιμών και 
συναφών δραστηριοτήτων, πρέπει να είναι καθορισμένη 
και ελεγχόμενη. 

8.4 Το περιβάλλον στο οποίο διεξάγονται διακριβώσεις 
ή δοκιμές δεν πρέπει να θέτει σε κίνδυνο την ποιότητα των 
διακριβώσεων ή δοκιμών ή την εγκυρότητα των αποτελε¬ 
σμάτων των διακριβώσεων ή δοκιμών. Πρέπει να δίδεται 
ιδιαίτερη προσοχή όταν αναλαμβάνονται αυτού του εί¬ 
δους οι δραστηριότητες σε χώρους εκτός των μονίμων ε¬ 
γκαταστάσεων του εργαστηρίου. 

8.5 Το Εργαστήριο πρέπει να παρέχει εγκαταστάσεις 
για την αποτελεσματική παρακολούθηση, τον έλεγχο και 
την καταγραφή των περιβαλλοντικών συνθηκών, όπως 
αρμόζει καλύτερα. Πρέπει να δίδεται η απαιτούμενη προ¬ 
σοχή, για παράδειγμα στην βιολογική αποστείρωση, τη 
σκόνη, τις ηλεκτρομαγνητικές παρεμβολές, την υγρασία, 
τηντάση τροφοδοσίας, τη θερμοκρασία, τα επίπεδα ήχου 
και δονήσεων, σύμφωνα με τις εκάστοτε διακριβώσεις και 
δοκιμές. Πρέπει να ικανοποιούνται οι περιβαλλοντικές α¬ 
παιτήσεις που περιέχονται σε οποιαδήποτε συναφή πρό¬ 
τυπη προδιαγραφή. 

8.6 Πρέπει να λαμβάνονται επαρκή μέτρα προκειμένου 
να καθίσταται βέβαιο ότι γίνεται καλή εσωτερική διευθέ¬ 
τηση σ’ όλο το εργαστήριο και ότι η πρόσβαση σ’όλο τον 
εξοπλισμό που είναι αναγκαίος για τις διακριβώσεις ή δο¬ 
κιμές είναι εύκολη. Όταν απαιτούνται ειδικές διαδικασίες, 
τότε αυτές πρέπει να είναι τεκμηριωμένες. 

9 ΧΕΙΡΙΣΜΟΣ ΑΝΤΙΚΕΙΜΕΝΩΝ ΠΡΟΣ ΔΙΑΚΡΙΒΩΣΗ Ή 
ΔΟΚΙΜΗ 

9.1 Το εργαστήριο πρέπει να έχει αποτελεσματικό και 
τεκμηριωμένο σύστημα προσδιορισμού της ταυτότητας 
των αντικειμένων προς διακρίβωση ή δοκιμή. Το σύστημα 
πρέπει να είναι σχεδιασμένο και να λειτουργεί με τέτοιο 
τρόπο ώστε να καθίσταται βέβαιο ότι ο χειρισμός των α¬ 
ντικειμένων μπορεί να γίνεται ανώνυμα και ότι δεν μπορεί 
να υπάρξει σύγχυση ως προς την ταυτότητα ή ως προς τις 
σχετικές αναφορές σε αρχεία ή άλλα έντυπα. 

9.2 Κατά την παραλαβή, πρέπει να αποδίδεται μια μο¬ 
ναδική ταυτότητα στο προς διακρίβωση ή δοκιμή αντικεί¬ 
μενο και σε οποιοδήποτε άλλο παρελκόμενο. Πρέπει να 
χρησιμοποιείται η μέθοδος της σήμανσης με ετικέτα ή άλ¬ 
λη ισοδύναμη μέθοδος για να καθίσταται βέβαιο ότι η δο~ 

θείσα ταυτότητα παραμένει σαφώς συνδεδεμένη με το α¬ 
ντικείμενο και οποιαδήποτε άλλο παρελκόμενο μέχρι τη 
διάθεσή τους. Ιδιαίτερη προσοχή πρέπει να δίδεται σε ό¬ 
λη τη διάρκεια της διεργασίας (π.χ. επισήμανση δοκιμίων 
που προέρχονται από ενιαίο δείγμα, σήμανση τελικών 
διαλυμάτων κ.λ.π.) 

9.3 Κατά την παραλαβή, πρέπει να καταχωρείται σε αρ¬ 
χείο η κατάσταση του αντικειμένου προς διακρίβωση ή 
δοκιμή, συμπεριλαμβανομένων οποιωνδήποτε ανωμα¬ 
λιών ή αποκλίσεων από την κανονική κατάσταση, όπως 
αυτή προδιαγράφεται στη συναφή μέθοδο διακρίβωσης 
ή δοκιμών. Στις περιπτώσεις όπου υπάρχει οποιαδήποτε 
αμφιβολία σχετικά με την καταλληλότητα του αντικειμέ¬ 
νου προς διακρίβωση ή δοκιμή ή, όπου το αντικείμενο δεν 
συμμορφώνεται με την περιγραφή που παρέχεται, ή όπου 
η διακρίβωση ή δοκιμή που απαιτείται δεν είναι πλήρως 
προδιαγραμμένη, το εργαστήριο πρέπει να συζητήσει με 
τον πελάτη προκειμένου να λάβει περαιτέρω οδηγίες 
προτού προχωρήσει. Το εργαστήριο πρέπει να προσδιο¬ 
ρίσει αν το αντικείμενο έχει υποστεί όλη την αναγκαία 
προετοιμασία ή αν ο πελάτης απαιτεί να γίνει ή να ρυθμι- 
σθεί η προετοιμασία από το εργαστήριο. 

9.4 Το εργαστήριο πρέπει να έχει τεκμηριωμένες διαδι¬ 
κασίες και κατάλληλες εγκαταστάσεις για την αποφυγή 
της αλλοίωσης ή της πρόκλησης βλάβης στο αντικείμενο 
προς διακρίβωση ή δοκιμή, κατά τη διάρκεια της αποθή¬ 
κευσης, του χειρισμού, της προετοιμασίας καιτηςδιακρί- 
βωσης ή δοκιμής. Πρέπει να ακολουθούνται οι σχετικές ο¬ 
δηγίες που παρέχονται μαζί με το αντικείμενο. Στις περι¬ 
πτώσεις που είναι απαραίτητο αντικείμενα να 
αποθηκεύονται ή να διατηρούνται υπό ειδικές περιβαλλο¬ 
ντικές συνθήκες, οι συνθήκες αυτές πρέπει να διατηρού¬ 
νται, να παρακολουθούνται και να καταχωρούνται σε αρ¬ 
χείο. 

9.5 Όταν απαιτείται η αποθήκευση ενός αντικειμένου 
διακρίβωσης ή δοκιμών ή μέρους αυτού σε ελεγχόμενο α¬ 
σφαλή χώρο (π.χ. για λόγους καταχώρησης, ασφάλειας ή 
μεγάλης αξίας ή για τη διενέργεια διακριβώσεων ελέγχου 
ή δοκιμών σε μεταγενέστερο στάδιο), το εργαστήριο πρέ¬ 
πει να έχει συνθήκες αποθήκευσης και ασφάλειας που να 
προστατεύουν την κατάσταση και την ακεραιότητα των 
με τον τρόπο αυτό αποθηκευμένων αντικειμένων ή μερών 
αυτών. 

9.6 Το εργαστήριο πρέπει να έχει τεκμηριωμένες διαδι¬ 
κασίες για την παραλαβή, διαφύλαξη και ασφαλή διάθε¬ 
ση των αντικειμένων προς διακρίβωση ή δοκιμή, μαζί με ό¬ 
λες τις αναγκαίες προβλέψεις για την προστασία της α¬ 
κεραιότητας του εργαστηρίου. 

9.7 Στις περιπτώσεις χειρισμού αντιδειγμάτων εφαρμό¬ 
ζονται οι ίδιες διαδικασίες και όροι, που εφαρμόζονται για 
το χειρισμό των αντικειμένων προς διακρίβωση ή δοκιμή. 

10 ΚΑΤΑΧΩΡΗΣΗ ΣΕ ΑΡΧΕΙΑ 

10.1 Το Εργαστήριο πρέπει να έχει και να διατηρεί ένα 
συστηματικό και τεκμηριωμένο αρχείο όλων των πληρο¬ 
φοριών πρακτικής σημασίας για τις διακριβώσεις ή τις δο¬ 
κιμές που διενεργούνται. Το σύστημα αρχείων πρέπει να 
σχεδιάζεται και να λειτουργεί με τρόπο που να διευκολύ¬ 
νεται ο εντοπισμός των πηγών οποιωνδήποτε σφαλμάτων 
και να είναι δυνατή όπου επιβάλλεται η επανάληψη των 
διακριβώσεων ή δοκιμών, υπό συνθήκες πλησίον των αρ¬ 
χικών συνθηκών. Τα αρχεία πρέπει να περιλαμβάνουν την 
ταυτότητα του προσωπικού του εργαστηρίου που συμμε¬ 


τείχε στην δειγματοληψία, προετοιμασία, διακρίβωση ή 
δοκιμή. 

10.2 Για κάθε διακρίβωση ή δοκιμή που διενεργείται, τα 
αρχεία πρέπει να περιλαμβάνουν όλες τις πληροφορίες 
που απαιτούνται για τη σύνταξη των πιστοποιητικών δια- 
κρίβωσης, των εκθέσεων δοκιμών και των πιστοποιητι κών 
δοκιμών, προκειμένου να ικανοποιούνται οι απαιτήσεις 
της παραγράφου 11.7 του παρόντος εγγράφου. Αντίγρα¬ 
φα των πιστοποιητικών διακρίβωσης, των εκθέσεων δοκι¬ 
μών ή των πιστοποιητικών δοκιμών που εκδίδει το εργα¬ 
στήριο πρέπει να αποτελούν μέρος του αρχείου. 

10.3 Το σύστημα αρχείων πρέπει να είναι σωστά συντο¬ 
νισμένο σε όλο το εργαστήριο, με επαρκείς διασταυρώ¬ 
σεις έτσι ώστε να καθίσταται δυνατός ο σωστός συσχετι¬ 
σμός ανάμεσα στα διάφορα μέρη του αρχείου. Αυτό είναι 
ιδιαίτερα σημαντικό όταν το εργαστήριο είναι χωρισμένο 
σε διαφορετικά μέρη ή όταν διαφορετικά μέρη του αρχεί¬ 
ου φυλάγονται σε διαφορετικών ειδών φακέλους ή βιβλία 
ή σε διαφορετικές θέσεις. 

10.4 Όλες οι αρχικές παρατηρήσεις και υπολογισμοί 
πρέπει να καταχωρούνται με σαφήνεια και μόνιμα τη στιγ¬ 
μή που πραγματοποιούνται. Πρέπει να καταχωρούνται ε¬ 
πίσης και οποιαδήποτε παράγωγα στοιχεία. Οι καταχω¬ 
ρήσεις σε φύλλα εργασίας και σε βιβλία εργασίας θα πρέ¬ 
πει να υπογράφονται από το μέλος του προσωπικού που 
τις διενεργεί και πρέπει να προσυπογράφονται από οποι- 
οδήποτε μέλος του προσωπικού που τις ελέγχει. Στις πε¬ 
ριπτώσεις όπου χρησιμοποιείται επεξεργασία στοιχείων 
με ηλεκτρονικό υπολογιστή, πρέπει να διατηρούνται,ό- 
που είναι δυνατόν, τα αρχικά στοιχεία και στα στοιχεία αυ¬ 
τά να προσδιορίζεται η ταυτότητα του ατόμου και του ε¬ 
ξοπλισμού που χρησιμοποιήθηκε για την διεξαγωγή της 
διακρίβωσης ή των δοκιμών. 

10.5 Όταν παρουσιάζονται σφάλματα στα αρχεία των 
παρατηρήσεων ή των υπολογισμών, το σφάλμα θα επιση- 
μαίνεται, δεν θα απαλείφεται, δεν θα σβήνεται, δεν θα κα¬ 
θίσταται δυσανάγνωστο και η σωστή τιμή θα καταχωρεί- 
ται παραπλεύρως. Όλες αυτές οι τροποποιήσεις των αρ¬ 
χείων θα υπογράφονται από το εκάστοτε άτομο που κάνει 
τις διορθώσεις. 

10.6 Όλα τα αρχεία θα προστατεύονται από απώλεια, 
ζημία ή κακή χρήση. Υπό τους όρους της υφιστάμενης νο¬ 
μοθεσίας, θα τηρούνται έτσι ώστε να εξασφαλίζεται το ε¬ 
παγγελματικό απόρρητο. 

10.7 Όλα τα αρχεία πρέπει να διατηρούνται για περίοδο 
τουλάχιστον 10 ετών, εκτός αν υπάρξει διαφορετική από¬ 
φαση του ΕΣΥΔ. 

11 ΠΙΣΤΟΠΟΙΗΤΙΚΑ ΔΙΑΚΡΙΒΩΣΗΣ, ΕΚΘΕΣΕΙΣ ΔΟΚΙ¬ 
ΜΩΝ ΚΑΙ ΠΙΣΤΟΠΟΙΗΤΙΚΑ ΔΟΚΙΜΩΝ 

11.1 Τα αποτελέσματα της κάθε διακρίβωσης, δοκιμής 
ή σειράς διακριβώσεοον ή δοκιμών πρέπει να παρουσιά¬ 
ζονται με ακρίβεια, σαφήνεια, ευκρίνεια και αντικειμενι¬ 
κότητα, σύμφωνα με σχετικές οδηγίες των μεθόδων δια- 
κρίβωσης ή δοκιμών. Τα αποτελέσματα πρέπει να αναφέ- 
ρονται σε πιστοποιητικό διακρίβωσης, έκθεση δοκιμών ή 
πιστοποιητικό δοκιμών. Το πιστοποιητικό ή η έκθεση πρέ¬ 
πει να περιλαμβάνουν όλες τις πληροφορίες που είναι συ¬ 
ναφείς με την εγκυρότητα και την εφαρμογή των αποτε¬ 
λεσμάτων της διακρίβωσης ή των δοκιμών και όλες τις 
πληροφορίες που απαιτούνται από την μέθοδο και τη δια¬ 
δικασία διακρίβωσης και δοκιμών που χρησιμοποιείται. 
Αυτές οι πληροφορίες πρέπει να παρατίθενται με την α- 

παιτούμενη σαφήνεια προκειμένου να είναι εύκολα κατα¬ 
νοητές από τον αναγνώστη. Το έντυπο του πιστοποιητι¬ 
κού ή της έκθεσης πρέπει να σχεδιάζεται ειδικά και με 
προσοχή για κάθε τύπο διακρίβωσης ή δοκιμής που διε- 
νεργείται, αλλά οι επικεφαλίδες θα είναι όσο το δυνατόν 
τυποποιημένες. 

11.2 Το πιστοποιητικό ή η έκθεση πρέπει να περιέχει τα 
ορθά στοιχεία και να ελέγχεται πριν από την χορήγηση. 

11.3 Οι πληροφορίες που βρίσκονται στο πιστοποιητικό ή 
την έκθεση πρέπει να παρουσιάζονται με τέτοιο τρόπο ώστε 
να ελαχιστοποιείται η δυνατότητα κακής χρήσης ή παρερ¬ 
μηνείας. Η διάρθρωση του πιστοποιητικού ή της έκθεσης 
πρέπει να είναι τέτοια που να ελαχιστοποιείται η δυνατότη¬ 
τα προσθήκης ή αφαίρεσης σελίδων ή άλλου είδους παρα¬ 
βίασης των πληροφοριών που παρουσιάζονται. 

11.4 Στο πιστοποιητικό ή στην έκθεση πρέπει να καθί¬ 
σταται σαφές αν τα αποτελέσματα αναφέρονται σε δια¬ 
κριβώσεις ή δοκιμές που διενεργήθηκαν σε ένα απλό α¬ 
ντικείμενο ή σε μια παρτίδα αντικειμένων. Πρέπει επίσης 
στις περιπτώσεις που έχει γίνει δειγματοληψία, να ανα- 
φέρονται στην έκθεση οι σχετικές λεπτομέρειες. 

11.5 Τα αποτελέσματα των δοκιμών που λαμβάνονται α¬ 
πό αντικείμενα τα οποία έχουν επιλεχθεί στατιστικώς μέ¬ 
σα από μια μεγαλύτερη ομάδα, παρτίδα ή ποσότητα πα¬ 
ραγωγής, συχνά χρησιμοποιούνται για την εξαγωγή συ¬ 
μπερασμάτων σχετικά με τις ιδιότητες της μεγαλύτερης 
ομάδας, παρτίδας ή ποσότητας παραγωγής. Οποιαδήπο¬ 
τε προέκταση των αποτελεσμάτων των δοκιμών στις ιδιό¬ 
τητες της μεγαλύτερης ομάδας, παρτίδας ή ποσότητας 
παραγωγής πρέπει να αναφέρεται σε ξεχωριστό έγγρα¬ 
φο. 

11.6 Τα αποτελέσματα των διακριβώσεων για τις οποίες 
το εργαστήριο κατέχει πιστοποιητικό διαπίστευσης από 
το ΕΣΔ, πρέπει να αναφέρονται μαζί με τις πληροφορίες 
που καταχωρούνται στην παράγραφο 11.7 του παρόντος 
εγγράφου, σε ένα πιστοποιητικό σχήματος που προδια¬ 
γράφει το ΕΣΔ. Το πιστοποιητικό πρέπει να περιλαμβάνει 
διατύπωση που προδιαγράφεται από το ΕΣΔ, αναφορικά 
με τους όρους σύμφωνα με τους οποίους θα μπορεί να γί¬ 
νεται αναπαραγωγή του πιστοποιητικού. Το πιστοποιητι¬ 
κό πρέπει να περιλαμβάνει επίσης δήλωση σύμφωνα με 
την οποία η αναφερόμενη διακρίβωση είναι ιχνηλάσιμη 
ως προς τα εθνικά πρότυπα μετρήσεων, μαζί με μια έν¬ 
δειξη της αλυσίδας ιχνηλασιμότητας. 

11.7 Σε κάθε πιστοποιητικό και σε κάθε έκθεση πρέπει 
να περιλαμβάνονται επίσης και οι ακόλουθες πληροφο¬ 
ρίες: 

α) Η επικεφαλίδα, για παράδειγμα «Πιστοποιητικό Δια- 
κρίβωσης», «Έκθεση Δοκιμής» ή «Πιστοποιητικό Δοκι¬ 
μής» 

β) το όνομα και τη διεύθυνση του εργαστηρίου και ο χώ¬ 
ρος όπου διεξήχθη η διακρίβωση ή η δοκιμή, αν η διεύ¬ 
θυνσή του διαφέρει από εκείνη του εργαστηρίου 

γ) μοναδικό τρόπο προσδιορισμού της ταυτότητας του 
πιστοποιητικού ή της έκθεσης (όπως για παράδειγμα έ¬ 
ναν αύξοντα αριθμό) 

δ) το όνομα και τη διεύθυνση του πελάτη 

ε) σε κάθε φύλλο του πιστοποιητικού ή της έκθεσης έ¬ 
να μοναδικό τρόπο προσδιορισμού της ταυτότητας σελί¬ 
δων (όπως για παράδειγμα τον αύξοντα αριθμό του πι¬ 
στοποιητικού ή της έκθεσης μαζί με ένα ξεχωριστό αριθ¬ 
μό σελίδας με την ακόλουθη μορφή: «σελίδα — από — 
σελίδες») 


στ) ημερομηνία παραλαβής των αντικειμένων διακρί- 
βωσης ή δοκιμών και ημερομηνία(ες) της διεξαγωγής της 
διακρίβωσης ή της δοκιμής, αναλόγως με την περίπτωση. 

ζ) ημερομηνία έκδοσης του πιστοποιητικού ή της έκθε¬ 
σης 

η) υπογραφή, τίτλος και όνομα ολογράφως του εξου¬ 
σιοδοτημένου υπογράφοντος ή των υπογραφόντων που 
φέρουντην ευθύνη του περιεχομένου του πιστοποιητικού 
ή της έκθεσης, ή ισοδύναμο διακριτικό. 

θ) περιγραφή και ευκρινής προσδιορισμός της ταυτό¬ 
τητας του/των αντικείμενο υ/αντικειμένων που έχει/έχουν 
διακριβωθεί ή υποβληθεί σε δοκιμή (συμπεριλαμβανομέ¬ 
νου του ονόματος του κατασκευαστή ο οποίος προσκόμι¬ 
σε το/τα αντικείμενο/αντικείμενα, οποιοσδήποτε χαρα¬ 
κτηρισμού του μοντέλου ή του τύπου, οποιωνδήποτε συ¬ 
ναφών αριθμών/κωδικών κατασκευαστή) 
ι) χαρακτηρισμός και κατάσταση του αντικειμένου δια- 
κρίβωσης ή δοκιμής, συμπεριλαμβανομένων οποιωνδή- 
ποτε ανωμαλιών ή αποκλίσεων από την κανονική κατά¬ 
σταση 

ια) αναφορά στη μέθοδο και διαδικασία διακρίβωσης ή 
δοκιμών που χρησιμοποιήθηκε και ευκρινής περιγραφή 
οποιωνδήποτε μη προτύπων μεθόδων που χρησιμοποιή¬ 
θηκαν 

ιβ) οποιαδήποτε πρότυπη ή άλλη προδιαγραφή που εί¬ 
ναι συναφής με τη μέθοδο ή διαδικασία διακρίβωσης ή 
δοκιμών καθώς και αποκλίσεις, προσθήκες ή αφαιρέσεις 
από τις σχετικές προδιαγραφές 

ιγ) τις λεπτομέρειες οποιοσδήποτε δειγματοληψίας, 
προετοιμασίας του αντικειμένου ή ανάλυσης των στοιχεί¬ 
ων, στις περιπτώσεις στις οποίες είναι απαραίτητο για την 
εγκυρότητα ή την εφαρμογή των αποτελεσμάτων της δια- 
κρίβωσης ή των δοκιμών 

ιδ) τις μετρήσεις και τα αποτελέσματα των διακριβώσε- 
ων ή δοκιμών, που υποστηρίζονται με πίνακες, γραφικές 
παραστάσεις, σχέδια και φωτογραφίες, αναλόγως με την 
περίπτωση. 

ιε) στις περιπτώσεις που απαιτείται καταγραφή της 
συμμόρφωσης ή της μη συμμόρφωσης προς προδιαγρα¬ 
φές σχεδιασμού ή απόδοσης. 

ιστ) την υπολογισθείσα αβεβαιότητα του αποτελέσμα¬ 
τος διακρίβωσης ή δοκιμών (αυτές οι πληροφορίες πρέ¬ 
πει να αναγράφονται σε όλα τα πιστοποιητικά διακρίβω- 
σης, αλλά δεν χρειάζεται να αναγράφονται στις εκθέσεις 
δοκιμών και στα πιστοποιητικά δοκιμών παρά μόνο αν 
συνδέονται με την εγκυρότητα ή την εφαρμογή του απο¬ 
τελέσματος της δοκιμής, το απαιτούν οι οδηγίες του πε¬ 
λάτη ή η αβεβαιότητα επηρεάζει τη συμμόρφωση με κά¬ 
ποια προδιαγραφή ή κάποιο όριο) 
ιζ) οποιεσδήποτε άλλες διαθέσιμες πληροφορίες απαι¬ 
τήσει ο πελάτης, που να συνδέονται με την εγκυρότητα ή 
την εφαρμοσιμότητα του αποτελέσματος της διακρίβω- 
σης ή των δοκιμών 

ιη) στις περιπτώσεις που απαιτείται πρέπει να περιλαμ¬ 
βάνεται μια δήλωση που να αναφέρει ότι τα αποτελέσμα¬ 
τα σχετίζονται μόνο με τα αντικείμενα που έχουν διακρι¬ 
βωθεί ή υποβληθεί σε δοκιμές 
ιθ) δήλωση ότι το πιστοποιητικό ή η έκθεση δεν θα ανα- 
παραχθούν, χωρίς την γραπτή έγκριση του εργαστηρίου 
παρά μόνο σε πλήρη μορφή. 

11.8 Η έκθεση δοκιμών δεν πρέπει να περιλαμβάνει ο- 
ποιεσδήποτε συμβουλές ή συστάσεις που απορρέουν α¬ 
πό τα αποτελέσματα των δοκιμών. 

11.9 Στις περιπτώσεις κατά τις οποίες το πιστοποιητικό 
ή η έκθεση περιέχουν αποτελέσματα διακριβώσεων ή δο¬ 
κιμών που έχουν διενεργηθεί από υποπρομηθευτές, θα 
προσδιορίζεται σαφώς η προέλευση των αποτελεσμάτων 
αυτών. 

11.10 Βασικές τροποποιήσεις μετά την έκδοση ενός πι¬ 
στοποιητικού διακρίβωσης, μιας έκθεσης δοκιμών ή ενός 
πιστοποιητικού δοκιμών πρέπει να γίνονται μόνο υπό μορ¬ 
φή ενός συμπληρωματικού εγγράφου ή μεταφοράς στοι¬ 
χείων περιλαμβάνοντας τη δήλωση «Συμπλήρωμα στο Πι¬ 
στοποιητικό Διακρίβωσης, στην Έκθεση Δοκιμών ή στο 
Πιστοποιητικό Δοκιμών, αύξων αριθμός — (ή όπως άλ¬ 
λως έχει προσδιοριστεί)» ή μια ισοδύναμη διατύπωση. Αυ¬ 
τές οι τροποποιήσεις πρέπει να ανταποκρίνονται σε όλες 
τις συναφείς απαιτήσεις της παραγράφου 11 του παρό¬ 
ντος εγγράφου. 

11.11 Το εργαστήριο πρέπει να κοινοποιεί στους πελά¬ 
τες αμέσως και γραπτώς οποιοδήποτε συμβάν, όπως για 
παράδειγμα τον εντοπισμό ελαττωματικού εξοπλισμού 
μετρήσεων ή δοκιμών, που προκαλεί αμφιβολίες σχετικά 
με την εγκυρότητα των αποτελεσμάτων που έχουν δοθεί 
σε κάποιο πιστοποιητικό διακρίβωσης, έκθεση δοκιμών ή 
πιστοποιητικό δοκιμών ή τροποποίηση μιας έκθεσης ή ε¬ 
νός πιστοποιητικού. 

11.12 Το εργαστήριο πρέπει να καταστήσει βέβαιο ότι 
στις περιπτώσεις όπου οι πελάτες απαιτούν τη μετάδοση 
των αποτελεσμάτων διακρίβωσης ή δοκιμών από τηλε¬ 
φώνου, με τηλεομοιότυπο ή με οποιοδήποτε άλλο ηλε¬ 
κτρονικό ή ηλεκτρομαγνητικό τρόπο, το προσωπικό πρέ¬ 
πει να ακολουθήσει τεκμηριωμένες διαδικασίες, έτσι ώ¬ 
στε να διασφαλίζεται η τήρηση των απαιτήσεων των 
Κριτηρίων και της τήρησης του επαγγελματικού απορρή¬ 
του. 

12 ΑΝΤΙΜΕΤΩΠΙΣΗ ΠΑΡΑΠΟΝΩΝ 

12.1 Το εργαστήριο πρέπει να έχει τεκμηριωμένη πολι¬ 
τική και διαδικασίες για την επίλυση των παραπόνων που 
προέρχονται από τους πελάτες ή άλλους σχετικά με τις 
δραστηριότητες του εργαστηρίου. Πρέπει να τηρείται 
αρχείο όλων των παραπόνων και των μέτρων που έλαβε 
το εργαστήριο. 

12.2 Όταν ένα παράπονο ή άλλη περίσταση εγείρουν 
αμφιβολίες σχετικά με τη συμμόρφωση του εργαστηρίου 
με τις πολιτικές ή τις διαδικασίες του ή με τις απαιτήσεις 
των Κριτηρίων ή δημιουργείται αμφιβολία σχετικά με την 
ποιότητα των διακριβώσεων ή δοκιμών του εργαστηρίου, 
το εργαστήριο πρέπει να διασφαλίσει τη διενέργεια επι¬ 
θεώρησης των εμπλεκόμενων τομέων δραστηριοτήτων 
και ευθ υνών σύ μφωνα με την παράγραφο 3 του παρόντος 
εγγράφου. 

12.3 Στις περιπτώσεις όπου τα πορίσματα της επιθεώ¬ 
ρησης θέτουν σε αμφιβολία την ορθότητα ή την αξιοπι¬ 
στία των αποτελεσμάτων διακρίβωσης ή δοκιμών του ερ¬ 
γαστηρίου, το εργαστήριο πρέπει να ειδοποιήσει αμέσως 
γραπτώς κάθε πελάτη του οποίου το έργο μπορεί να έχει 
επηρεαστεί. 

13 ΥΠΕΡΓΟΛΑΒΙΑ ΔΙΑΚΡΙΒΩΣΕΩΝ Ή ΔΟΚΙΜΩΝ 

13.1 Όταν το εργαστήριο αναθέτει υπεργολαβία οποιο- 
δήποτε μέρος της διακρίβωσης ή των δοκιμών, αυτό το 
έργο πρέπει να ανατίθεται σε εργαστήριο το οποίο συμ¬ 
μορφώνεται με τις απαιτήσεις του παρόντος εγγράφου. 
Το εργαστήριο πρέπει να διασφαλίζει και να μπορεί να α¬ 
ποδείξει ότι ο υπεργολάβος του είναι ικανός να εκτελέσει 


τις αντίστοιχες δραστηριότητες και ότι συμμορφώνεται 
με τα ίδια κριτήρια ικανότητας με τα οποία συμμορφώνε¬ 
ται και το εργαστήριο, σε ότι αφορά το έργο το οποίο πρό¬ 
κειται να αναθέσει. Το εργαστήριο πρέπει να πληροφο¬ 
ρήσει τον πελάτη γραπτώς για την πρόθεσή του να ανα¬ 
θέσει οποιοδήποτε μέρος των δοκιμών σε κάποιον άλλο 
φορέα. Ο υπεργολάβος πρέπει να εγκρίνεται από τον πε¬ 
λάτη. 

13.2 Το εργαστήριο πρέπει να καταχωρεί σε αρχείο και 
να διατηρεί τα στοιχεία τα σχετικά με τη διερεύνηση της ι¬ 
κανότητας και συμμόρφωσης των υπεργολάβων του και 
να διατηρεί μητρώο όλων αυτών. 

14 ΕΞΩΤΕΡΙΚΕΣ ΥΠΗΡΕΣΙΕΣ ΥΠΟΣΤΗΡΙΞΗΣ ΚΑΙ ΠΡΟ¬ 
ΜΗΘΕΙΕΣ 

14.1 Όταν το εργαστήριο χρησιμοποιεί εξωτερικές υ¬ 
πηρεσίες και προμήθειες, εκτός από εκείνες που αναφέ- 
ρονται στο παρόν έγγραφο, για να υποστηρίξουν τις δια¬ 
κριβώσεις και δοκιμές, πρέπει να χρησιμοποιεί μόνο εκεί¬ 
νες που είναι επαρκούς ποιότητας, έτσι ώστε να 
διατηρηθεί η εμπιστοσύνη στις διακριβώσεις ή δοκιμές 
του εργαστηρίου. 

14.2 Όταν δεν είναι διαθέσιμη αντικειμενική διαβεβαίω¬ 
ση της ποιότητας των εξωτερικών υπηρεσιών στήριξης ή 
των προμηθειών, το εργαστήριο πρέπει να έχει τις διαδι¬ 
κασίες για να διασφαλίζει τη συμμόρφωση του εξοπλι¬ 
σμού, των υλικών και υπηρεσιώνπου αγοράζονται με προ¬ 
διαγεγραμμένες απαιτήσεις. Το εργαστήριο πρέπει, στο 
πλαίσιο του δυνατού, να διασφαλίζει ότι ο εξοπλισμός και 
τα αναλώσιμα υλικά που αγοράζονται δε χρησιμοποιού¬ 
νται προτού επιθεωρηθούν, διακριβωθούν ή επαληθευ¬ 
τούν με οποιοδήποτε άλλο τρόπο ώστε να διαπιστώνεται 
ότι συμμορφώνονται με τις πρότυπες προδιαγραφές τις 
συναφείς με τις εν λόγω διακριβώσεις ή δοκιμές. 

14.3 Το εργαστήριο πρέπει να τηρεί αρχείο όλων των 
προμηθευτών από τους οποίους λαμβάνει υπηρεσίες 
στήριξης ή προμήθειες που απαιτούνται για τις διακριβώ¬ 
σεις ή τις δοκιμές. 

ΠΑΡΑΡΤΗΜΑ Β 
ΚΑΝΟΝΙΣΜΟΙ ΔΙΑΠΙΣΤΕΥΣΗΣ 

1 ΓΕΝΙΚΑ 

1.1 Το Εθνικό Συμβούλιο Διαπίστευσης (ΕΣΥΔ) λειτουρ¬ 
γεί στο πλαίσιο του Νόμου 2231 /94, όπως τροποποιήθηκε 
με το άρθρο 8 του Ν. 2642/98 (ΦΕΚ 216/Α) και αναγνωρί¬ 
ζεται ως η ανωτάτη αρχή λήψης αποφάσεων σε θέματα 
διαπίστευσης φορέων που αναλαμβάνουν πιστοποίηση, 
διακρίβωση, έλεγχο και δοκιμές. Το ΕΣΥΔσυμβουλεύειτο 
Υπουργείο Ανάπτυξης σχετικά με κοινοποιήσεις στο πλαί¬ 
σιο ορισμένων Ευρωπαϊκών Οδηγιών. 

Ως Εθνικό Σύστημα Διαπίστευσης (ΕΣΔ) ορίζεται το σύ¬ 
νολο των συνεργαζομένων, μέσα από ένα Σύστημα Ποιό¬ 
τητας, Οργάνων και Υπηρεσιών για την προσφορά υπη¬ 
ρεσιών διαπίστευσης. 

Όργανα και Υπηρεσίες του Εθνικού Συστήματος Διαπί¬ 
στευσης είναι: 

- Το Εθνικό Συμβούλιο Διαπίστευσης. 

- Οι Τεχνικές Επιτροπές και Ειδικές Τεχνικές Επιτροπές. 

- Οι Αξιολογητές και σοι εμπειρογνώμονες. 

- Η Μονάδα Υποστήριξης της Διαπίστευσης. 

Τα παραπάνω λειτουργούν υπό την ευθύνη του Υπουρ¬ 
γείου Ανάπτυξης, το οποίο και αποτελεί τον Εθνικό Φορέα 
Διαπίστευσης. 




7840 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1.2 Ορισμοί 

1.2.10 όρος «πιστοποίηση» θεωρείται ότι καλύπτει την 
πιστοποίηση της συμμόρφωσης προϊόντος, την πιστοποί¬ 
ηση συστημάτων διαχείρισης ποιότητας ή/και περιβαλλο¬ 
ντικής διαχείρισης, τους περιβαλλοντικούς επαληθευτές 
σύμφωνα με τον Κανονισμό 1836/93/ΕΟΚ Εοο Μ3Π&9β- 
γπθπϊ από Αυάΐί δοϊιβπηβ (ΕΜΑδ), την πιστοποίηση του 
προσωπικού που συμμετέχει στην επαλήθευση της ποιό¬ 
τητας, των περιβαλλοντικών συστημάτων και του Κανονι¬ 
σμού ΕΜΑδ. 

1.2.2 Ο όρος «έλεγχος» θεωρείται ότι καλύπτει την εξέ¬ 
ταση του σχεδιασμού ενός προϊόντος, μιας υπηρεσίας, 
μιας διεργασίας ή μιας εγκατάστασης και τον καθορισμό 
της συμμόρφωσής τους με ειδικές απαιτήσεις ή, βάσει ε¬ 
παγγελματικής κρίσης, με γενικές απαιτήσεις. 

1.2.3 Ο όρος «εργαστήριο» θεωρείται ότι καλύπτει τόσο 
τα εργαστήρια διακρίβωσης όσο και τα εργαστήρια δοκι¬ 
μών. 

1.2.4 Οι όροι «αιτούντες φορείς» και «διαπιστευμένοι 
φορείς» θεωρείται ότι καλύπτουν τους φορείς πιστοποίη¬ 
σης, τους φορείς ελέγχου και τα εργαστήρια. 

1.3 Οι παρόντες κανονισμοί ισχύουν για τη διαπίστευση 
φορέων πιστοποίησης σύμφωνα με τα πρότυπα ΕΛΟΤ ΕΝ 
45011,45012 και 45013, τις Κατευθυντήριες Οδηγίες της 
Ευρωπαϊκής Συνεργασίας για τη Διαπίστευση (ΕυΐΌρβαη 
ΑοοΓθάΐΐΗίΐοπ - ΕΑ) και την καθοδήγηση του ΕΣΥΔ για τα 
Περιβαλλοντικά Κριτήρια. 

1.4 Οι παρόντες κανονισμοί ισχύουν για τη διαπίστευση 
εργαστηρίων έναντι των Κριτηρίων Διαπίστευσης ΕΣΔ 
ΚΡΙΤΕ του ΕΣΥΔ και οποιωνδήποτε άλλων συναφών κρι¬ 
τηρίων ικανότητας που προδιαγράφει το ΕΣΥΔ. 

1.5 Οι παρόντες κανονισμοί ισχύουν για τη διαπίστευση 
φορέων ελέγχου έναντι του προτύπου ΕΛΟΤ ΕΝ 45004. 

1.6 Η χορήγηση, διατήρηση, επέκταση και ανανέωση 
της διαπίστευσης θα παρέχεται μόνο σε φορέα ο οποίος: 

(α) έχει νομική υπόσταση 

(β) αποδεικνύει συμμόρφωση με τους παρόντες Κανο¬ 
νισμούς, με τα Κριτήρια Διαπίστευσης και τις Κατευθυ¬ 
ντήριες Οδηγίες πέραν αυτών, όπως αυτές καθορίζονται 
από το ΕΣΥΔ. 

(γ) καταβάλει τα αναλογούντα τέλη 

(δ) αναλαμβάνει τις δεσμεύσεις που μπορεί να απαιτεί 
το ΕΣΥΔ. 

1.7 Όλοι οι φορείς που αιτούνται διαπίστευση υποβάλ¬ 
λονται σε αρχική αξιολόγηση, σύμφωνα με τους κανόνες 
του ΕΣΥΔ, προκειμένουνα μπορέσουν οι αξιολογητές του 
ΕΣΔ να προσδιορίσουν την ικανότητα του φορέα πιστο¬ 
ποίησης, του φορέα ελέγχου ή του εργαστηρίου και τη 
συμμόρφωσή τους με τα κριτήρια έναντι των οποίων επι¬ 
διώκεται η απόκτηση διαπίστευσης. 

Στην περίπτωση απονομής διαπίστευσης, χορηγείται 
στον διαπιστευμένο φορέα Πιστοποιητικό Διαπίστευσης 
καθώς και Συνοδευτικό Έγγραφο, το οποίο θα καθορίζει 
το πεδίο εφαρμογής της διαπίστευσης. 

1.8 Το ΕΣΥΔ υποδεικνύει τον τρόπο με τον οποίο θα πα- 
ρακολουθείται η συνεχής συμμόρφωση με τους παρό¬ 
ντες Κανονισμούς και τα συναφή κριτήρια. 

1.9 Το ΕΣΥΔ προδιαγράφει τη συχνότητα με την οποία ο 
Διαπιστευμένος Φορέας υπόκειται σε επιτήρηση και επανα¬ 
ξιολόγηση. Κατά γενικό κανόνα, οι επισκέψεις επιτήρησης 
πραγματοποιούνται συνήθως σε διαστήματα περίπου 6 έως 
12 μηνών και η επαναξιολόγηση κάθε 3 έως 4 χρόνια. Πέραν 
αυτών, το ΕΣΥΔ διατηρεί το δικαίωμα να εντέλλεται πρό¬ 


σθετες ή μη προγραμματισμένες επισκέψεις επιτήρησης ή 
επαναξιολόγησης κατά διαστήματα που διαφέρουν από αυ¬ 
τά που έχουν προδιαγράφει. Το ΕΣΥΔ διατηρεί το δικαίωμα 
να παρευρίσκεται με εκπροσώπους του σε επισκέψεις ε¬ 
λέγχου που πραγματοποιούνται από αιτούντες ή διαπι¬ 
στευμένους φορείς πιστοποίησης. 

1.10 Το ΕΣΥΔ προδιαγράφει τις διαδικασίες σύμφωνα 
με τις οποίες υποβάλλονται οι αιτήσεις διαπίστευσης, κα¬ 
θώς και τις προϋποθέσεις για τη χορήγηση, τη διατήρη¬ 
ση, την επέκταση και την ανανέωση της διαπίστευσης και 
τις συνθήκες υπό τις οποίες μπορεί η διαπίστευση να α- 
πορριφθεί, να ανασταλεί, να τερματιστεί ή να αποκατα¬ 
σταθεί. 

1.11 Το ΕΣΥΔ μπορεί να αναστείλει ή να ανακαλέσει τη 
διαπίστευση, να μειώσει το πεδίο εφαρμογής μιας διαπί¬ 
στευσης, να επιβάλει αναστολή στις επεκτάσεις του πεδί¬ 
ου εφαρμογής (στην περίπτωση φορέων πιστοποίησης) ή 
να απαιτήσει επαναξιολόγηση, αν: 

(α) υπάρχει οποιαδήποτε αλλαγή σε κάποια πτυχή της 
υπόστασης ή της λειτουργίας του διαπιστευμένου φο¬ 
ρέα, η οποία επηρεάζει τη συμμόρφωσή του με τους πα¬ 
ρόντες Κανονισμούς και τα συναφή κριτήρια ή που επη¬ 
ρεάζει την ικανότητα ή το πεδίο εφαρμογής των δραστη¬ 
ριοτήτων του Διαπιστευμένου Φορέα, ή 

(β) ο Διαπιστευμένος Φορέας δεν συμμορφώνεται με 
τις απαιτήσεις των παρόντων Κανονισμών ή/και των συ¬ 
ναφών κριτηρίων που προδιαγράφονται από το ΕΣΥΔ. 

1.12 Το ΕΣΥΔ μπορεί να ανακαλέσει τη διαπίστευση: 

(α) αν, στην περίπτωση Διαπιστευμένου Φορέα που α¬ 
νήκει στην ιδιοκτησία κάποιου μεμονωμένου ατόμου, το 
άτομο αυτό κηρύξει πτώχευση ή συνάψει συμβιβασμό για 
μερική εξόφληση των πιστωτών του ή 

(β) αν ο Διαπιστευμένος Φορέας, ως Εταιρεία, υποστεί 
εκκαθάριση, υποχρεωτική ή εθελούσια (μη συμπεριλαμ- 
βανομένης της εκκαθάρισης για σκοπούς ανασυγκρότη¬ 
σης), ή έχει διοριστεί Εκκαθαριστής της επιχείρησης ή 

(γ) αν η διοίκηση του Διαπιστευμένου Φορέα παραλεί¬ 
ψει με οποιονδήποτε τρόπο να συμμορφωθεί με την ισχύ- 
ουσα νομοθεσία. 

1.13 Όλες οι πληροφορίες οι οποίες περιέρχονται στο 
ΕΣΔ και στους εκπροσώπους του κατά τη χορήγηση, δια¬ 
τήρηση και ανανέωση της διαπίστευσης τηρούνται εμπι- 
στευτικές ανάμεσα στον Διαπιστευμένο Φορέα και στο 
ΕΣΔ. Αυτές οι πληροφορίες χρησιμοποιούνται εντός του 
ΕΣΔ πάνω σε μια αυστηρή βάση «ανάγκης για πληροφό¬ 
ρηση» και σε καμία περίπτωση, σύμφωνα με την ισχύου- 
σα νομοθεσία, δεν θα αποκαλύπτονται χωρίς τις ρητές 
γραπτές οδηγίες της διοίκησης του Διαπιστευμένου Φο¬ 
ρέα. 

2 ΚΑΘΙΕΡΩΣΗ ΤΩΝ ΣΥΝΑΦΩΝ ΚΡΙΤΗΡΙΩΝ ΔΙΑ¬ 
ΠΙΣΤΕΥΣΗΣ 

2.1 Το ΕΣΥΔ έχει το δικαίωμα να προδιαγράφει τα συ¬ 
ναφή κριτήρια διαπίστευσης βάσει των οποίων θα αξιο¬ 
λογούνται οι αιτούντες φορείς. 

2.2 Τα κριτήρια που παρατίθενται στα συναφή πρότυπα 
λαμβάνονται ως βάση για την αξιολόγηση της ικανότητας 
των Εργαστηρίων ή των φορέων Πιστοποίησης. Το ΕΣΥΔ 
κατά την κρίση του μπορεί να καθιερώσει επιπρόσθετα 
κριτήρια. 

3 ΣΥΝΘΗΚΕΣ ΤΙΣ ΟΠΟΙΕΣ ΠΡΕΠΕΙ ΝΑ ΙΚΑΝΟΠΟΙΟΥΝ 
ΟΙ ΦΟΡΕΙΣ ΠΙΣΤΟΠΟΙΗΣΗΣ, ΟΙ ΦΟΡΕΙΣ ΕΛΕΓΧΟΥ ΚΑΙ ΤΑ 
ΕΡΓΑΣΤΗΡΙΑ ΔΙΑΚΡΙΒΩΣΗΣ ΚΑΙ ΔΟΚΙΜΩΝ 

3.1 Ο Διαπιστευμένος Φορέας πρέπει: 

(α) να συμμορφώνεται πάντοτε με τους παρόντες Κα¬ 
νονισμούς, με τα συναφή Κριτήρια και με τις συνθήκες τις 
οποίες καθιερώνει το ΕΣΥΔ σχετικά με τη χρήση του λο¬ 
γοτύπου του ΕΣΔ, σύμφωνα με το Προσάρτημα Ατού πα¬ 
ρόντος, ή σχετικά με την αναφορά στη διαπίστευση από 
το ΕΣΥΔ, 

(β) να αναφέρει ότι είναι διαπιστευμένος μόνο σε σχέση 
με εκείνες τις δραστηριότητες οι οποίες καθορίζονται στο 
συνοδευτικό έγγραφο διαπίστευσης και οι οποίες εκτε- 
λούνται σύμφωνα με τους παρόντες Κανονισμούς και τα 
συναφή Κριτήρια που καθιερώνει το ΕΣΥΔ, 

(γ) να καταβάλει εγκαίρως όλα τα οφειλόμενα τέλη, 
σύμφωνα με τον ισχύοντα κατάλογο τελών, 

(δ) να μη χρησιμοποιεί τη διαπίστευσή του με τρόπο που 
να δυσφημεί το Εθνικό Συμβούλιο Διαπίστευσης και να μη 
κάνει οποιαδήποτε δήλωση σχετικά με την διαπίστευσή 
του, την οποία το ΕΣΥΔ μπορεί εύλογα να θεωρήσει ως 
παραπλανητική, 

(ε) να διακόψει πάραυτα τη χρήση διαπίστευσης και όλο 
το διαφημιστικό υλικό που περιέχει οποιαδήποτε αναφορά 
σ’αυτή, στην περίπτωση αναστολής ή ανάκλησης της διαπί¬ 
στευσής του (ανεξαρτήτως του λόγου ή της αιτίας), 

(στ) να επιστρέφει το πιστοποιητικό διαπίστευσης σε 
περίπτωση ανάκλησης της διαπίστευσής του από το 
ΕΣΥΔ, 

(ζ) να καταστήσει σαφές σε όλες τις συμβάσεις με τους 
πελάτες του ότι η διαπίστευσή του ή οποιεσδήποτε από 
τις εκθέσεις ή πιστοποιητικά, δεν αποτελούν ούτε εξυπο¬ 
νοούν με κανένα τρόπο έγκριση προϊόντων ή υπηρεσιών 
από το ΕΣΥΔ, 

(η) να εξασφαλίζει ότι: 

■ κανένα πιστοποιητικό ή έκθεση ή μέρος αυτών δεν 
θα χρησιμοποιηθούν από πελάτη, ούτε θα εγκριθεί η χρή¬ 
ση τους από πελάτη, για σκοπούς προβολής ή διαφήμι¬ 
σης, αν το ΕΣΥΔ κρίνει ότι αυτού του είδους η χρήση είναι 
παραπλανητική, 

■ δεν θα γίνει αναπαραγωγή παρά μόνο στο ακέραιο, 
των πιστοποιητικών διακρίβωσης, των πιστοποιητικών δο¬ 
κιμών ή των εκθέσεων δοκιμών, που εκδίδονται από ερ¬ 
γαστήριο, ή πιστοποιητικών και εκθέσεων που εκδίδονται 
από φορέα ελέγχου ή πιστοποίησης, χωρίς να λαμβάνε- 
ται η γραπτή έγκριση του Διαπιστευμένου Φορέα. 

(θ) να εξασφαλίζει ότι οποιαδήποτε γραπτό και πλήρως 
τεκμηριωμένο παράπονο από τρίτους, διερευνάται εγκαί¬ 
ρως και επιλύεται σύμφωνα με τις τεκμηριωμένες πολιτι¬ 
κές και διαδικασίες χειρισμού των παραπόνων του Διαπι¬ 
στευμένου Φορέα. 

3.2 Συνθήκες τις οποίες πρέπει να ικανοποιούν οι Φο¬ 
ρείς Πιστοποίησης 

3.2.1 Ο Φορέας Πιστοποίησης πρέπει να προσφέρει σε 
όλους τους πελάτες του ποιότητα υπηρεσιών συνεπή με 
τους παρόντες Κανονισμούς και με το Πρότυπο ως προς 
το οποίο έχει διαπιστευτεί. Ένας φορέας πιστοποίησης 
δεν επιτρέπεται να προσφέρει στους πελάτες του υπηρε¬ 
σίες πιστοποίησης, εντός του διαπιστευμένου πεδίου ε¬ 
φαρμογής του, οι οποίες δεν είναι σύμφωνες με τις απαι¬ 
τήσεις του παρόντος Κανονισμού. 

3.2.2 Ο Φορέας Πιστοποίησης πρέπει να προσφέρει στο 
ΕΣΥΔ και στους εκπροσώπους του την αναγκαία πρόσβα¬ 
ση και συνεργασία, προκειμένου να είναι σε θέση το ΕΣΥΔ 
να παρακολουθεί τη συμμόρφωση προς τους Κανονι¬ 
σμούς και τα συναφή Κριτήρια. Αυτή η συνεργασία πρέ¬ 
πει να περιλαμβάνει: 


(α) την παροχή άδειας στο ΕΣΥΔ και τους εκπροσώπους 
του να διεξάγουν λεπτομερή έλεγχο των πιστοποιητικών 
και άλλων αρχείων που έχουν σχέση με τις διαπιστευμέ¬ 
νες δραστηριότητες, 

(β) την παροχή άδειας στο ΕΣΥΔ και τους εκπροσώπους 
του να διεξάγουν λεπτομερή έλεγχο των αποτελεσμάτων 
των εσωτερικών επιθεωρήσεων του συστήματος ποιότη¬ 
τας του ιδίου του Φορέα Πιστοποίησης, 

(γ) την παροχή βοήθειας στο ΕΣΥΔ και στους εκπροσώ¬ 
πους του για τη διερεύνηση της επίλυσης οποιωνδήποτε 
καταλλήλως τεκμηριωμένων παραπόνων (γραπτών και 
πλήρως τεκμηριωμένων) τα οποία έχουν υποβληθεί από 
τρίτους, σχετικά με τις διαπιστευμένες δραστηριότητες 
του Φορέα Πιστοποίησης. 

3.2.3 Οι κάτοχοι πιστοποιητικών με το λογότυπο του 
ΕΣΔ, τα οποία έχουν απονεμηθεί από διαπιστευμένους 
Φορείς Πιστοποίησης, πρέπει να επιτρέπουν στους αξιο- 
λογητές του ΕΣΔ πρόσβαση στους χώρους εργασίας 
τους, προκειμένου να διεξάγουν διαδικασία αξιολόγη¬ 
σης. Οι διαπιστευμένοι Φορείς Πιστοποίησης αναμένο¬ 
νται να κάνουν τις αναγκαίες διευθετήσεις για το σκοπό 
αυτό με τους πελάτες τους. 

3.2.4 Ο Φορέας Πιστοποίησης μπορεί να χρησιμοποιεί 

σε έγγραφα, φυλλάδια ή διαφημιστικά μέσα, χωρίς πα¬ 
ραλλαγές, τις ακόλουθες φράσεις: «Διαπιστευμένος Φο¬ 
ρέας Πιστοποίησης καταχωρημένος με αριθμό εγγρα¬ 
φής .» και «καταχωρημένος στον Κατάλογο Φορέ¬ 
ων Πιστοποίησης του ΕΣΔ με αριθμό εγγραφής.». Σε 

περίπτωση ανάκλησης της διαπίστευσης από τον ΕΣΥΔ, ο 
φορέας πιστοποίησης πρέπει να διακόψει αμέσως την έκ¬ 
δοση πιστοποιητικών με το λογότυπο του ΕΣΔ, να λάβει 
τα απαραίτητα μέτρα για να διασφαλίσει την άμεση από¬ 
συρση όλων των συναφών εγγράφων, φυλλαδίων και δια¬ 
φημιστικού υλικού και με τους υπάρχοντες πελάτες να 
δράσει όπως θα ορίσει το ΕΣΥΔ. 

3.2.5 Στις περιπτώσεις όπου Φορέας Πιστοποίησης πα¬ 
ρέχει σε εργαστήριο πιστοποιητικό με το λογότυπο του 
ΕΣΔ, το πιστοποιητικό πρέπει να φέρει σαφώς την ακό¬ 
λουθη διατύπωση: 

«Η παρούσα πιστοποίηση αποδεικνύει συμμόρφωση με 
τις απαιτήσεις του προτύπου ΕΛΟΤ ΕΝ 150 9001/2. Αυτό 
δεν σημαίνει και συμμόρφωση με το πρότυπο ΕΛΟΤ ΕΝ 
45001.» 

Τα Εργαστήρια που κατέχουν διαπιστευμένη πιστοποί¬ 
ηση, ως προς τη σειρά προτύπων 130 9000, για το σύστη¬ 
μα διαχείρισης της ποιότητας τους, μπορούν να εκδίδουν 
πιστοποιητικά ή εκθέσεις για δοκιμές και διακριβώσεις τα 
οποία φέρουν το λογότυπο του ΕΣΔ, με την προϋπόθεση 
ότι αυτά τα πιστοποιητικά και εκθέσεις περιλαμβάνουν 
την ακόλουθη δήλωση στην πρώτη σελίδα: 

«Το παρόν πιστοποιητικό εκδίδεται από το.(ερ¬ 

γαστήριο) το οποίο κατέχει πιστοποίηση ως προς τα πρό¬ 
τυπα ΕΛΟΤ ΕΝ 150 9001 ή 9002 για το σύστημα διαχείρι¬ 
σης της ποιότητας.» 

3.3 Προϋποθέσεις τις οποίες πρέπει να ικανοποιούν οι 
Φορείς Ελέγχου 

3.3.1 Ο Φορέας Ελέγχου και το προσωπικό του πρέπει 
να είναι απαλλαγμένοι από οποιεσδήποτε εμπορικές, οι¬ 
κονομικές ή άλλες πιέσεις ή δεσμεύσεις που μπορεί να ε¬ 
πηρεάσουν την τεχνική τους κρίση. 

3.3.2 Ο Φορέας Ελέγχου δεν πρέπει να επιτρέπει σε ά¬ 
τομα ή φορείς εξωτερικούς του Φορέα Ελέγχου να επη- 

ρεόσουν τα αποτελέσματα των ελέγχων που διενεργού- 
νται από τον Φορέα Ελέγχου. 

3.3.3 Ο Φορέας Ελέγχου δεν πρέπει να συμμετέχει σε ο¬ 
ποιαδήποτε δραστηριότητα που ενδέχεται να διακυβεύ- 
σει την εμπιστοσύνη στην ανεξαρτησία της κρίσης του και 
την ακεραιότητά του σε ότι αφορά τις δραστηριότητες ε¬ 
λέγχου. 

3.3.4 Οι αμοιβές του προσωπικού που συμμετέχει σε 
δραστηριότητες ελέγχου δεν πρέπει να εξαρτώνται από 
τον αριθμό των ελέγχων που διενεργούν, ούτε από τα α¬ 
ποτελέσματα των ελέγχων αυτών. 

3.3.5 Ο Φορέας Ελέγχου πρέπει να προσφέρει στο 
ΕΣΥΔ και στους εκπροσώπους του τις κατάλληλες εύλο- 
γες διευκολύνσεις και την αρμόζουσα συνεργασία που α¬ 
παιτούνται προκειμένου να είναι σε θέση το ΕΣΥΔ να μπο¬ 
ρεί να παρακολουθεί την συμμόρφωση προς τους παρό- 
ντες Κανονισμούς και τα συναφή Κριτήρια ικανότητας. 
Αυτή η συνεργασία πρέπει να περιλαμβάνει: 

(α) την παροχή πρόσβασης του ΕΣΥΔ και των αντιπρο¬ 
σώπων του στους σχετικούς χώρους όπου διενεργούνται 
έλεγχοι προκειμένου να παρευρίσκονται αυτοπροσώπως 
κατά τη διενέργεια των ελέγχων, 

(β) την παροχή άδειας στο ΕΣΥΔ και στους εκπροσώ¬ 
πους του να διεξάγουν λεπτομερή έλεγχο των πιστοποιη¬ 
τικών και εκθέσεων ελέγχων και άλλων αρχείων που έ¬ 
χουν σχέση με τις διαπιστευμένες δραστηριότητες, 

(γ) την παροχή άδειας στο ΕΣΥΔ και στους εκπροσώ¬ 
πους του να διεξάγουν λεπτομερή έλεγχο των αποτελε¬ 
σμάτων των εσωτερικών επιθεωρήσεων του συστήματος 
ποιότητας του ιδίου του Φορέα Ελέγχου, 

(δ) την παροχή βοήθειας στο ΕΣΥΔ και στους εκπροσώ¬ 
πους του στη διερεύνηση της επίλυσης οποιωνδήποτε 
καταλλήλως τεκμηριωμένων παραπόνων (γραπτών και 
πλήρως τεκμηριωμένων) τα οποία έχουν υποβληθεί από 
τρίτους, σχετικά με τις διαπιστευμένες δραστηριότητες 
ελέγχου του Φορέα Ελέγχου. 

3.4 Προϋποθέσεις τις οποίες πρέπει να ικανοποιούν τα 
Εργαστήρια Διακρίβωσης και Δοκιμών 

3.4.1 Το Εργαστήριο και το προσωπικό του πρέπει να εί¬ 
ναι απαλλαγμένοι από οποιεσδήποτε εμπορικές, οικονο¬ 
μικές ή άλλες πιέσεις ή δεσμεύσεις που μπορεί να επηρε¬ 
άσουν την τεχνική τους κρίση. 

3.4.2 Το Εργαστήριο δεν πρέπει να επιτρέπει σε άτομα 
ή φορείς εκτός του Εργαστηρίου να επηρεάσουν τα απο¬ 
τελέσματα των διακριβώσεων ή δοκιμών που εκτελούνται 
από το Εργαστήριο. 

3.4.3 Το Εργαστήριο δεν πρέπει να συμμετέχει σε οποι¬ 
αδήποτε δραστηριότητα που ενδέχεται να διακυβεύσει 
την εμπιστοσύνη στην ανεξαρτησία της κρίσης του και 
την ακεραιότητά του σε ό,τι αφορά τις δραστηριότητες 
διακριβώσεων και δοκιμών. 

3.4.4 Οι αμοιβές του προσωπικού που συμμετέχει σε 
δραστηριότητες διακρίβωσης ή δοκιμών δεν πρέπει να ε- 
ξαρτώνται από τον αριθμό των διακριβώσεων ή δοκιμών 
που διενεργούνται ούτε από τα αποτελέσματα αυτών των 
διακριβώσεων ή δοκιμών. 

3.4.5 Όταν τα προϊόντα δοκιμάζονται από φορείς (π.χ. 
κατασκευαστές) που συμμετείχαν στο σχεδίασμά τους, 
στην παραγωγή ή στην πώλησή τους, πρέπει να λαμβά- 
νονται μέτρα για ένα σαφή διαχωρισμό των διαφόρων υ¬ 
πευθυνοτήτων και πρέπει να γίνεται κατάλληλη δήλωση. 

3.4.6 Το Εργαστήριο πρέπει να προσφέρει στον Πελάτη 
ή στον Αντιπρόσωπό του εύλογη συνεργασία προκειμέ¬ 


νου να του δώσει τη δυνατότητα να παρακολουθήσει την 
επίδοση του Εργαστηρίου σε σχέση με τη σχετική σύμ¬ 
βαση. Αυτή η συνεργασία πρέπει να περιλαμβάνει: 

(α) την πραγματοποίηση οποιωνδήποτε λογικών διακρι- 
βώσεων ή δοκιμών για έλεγχο, προκειμένου να είναι σε 
θέση ο Πελάτης να επαληθεύσει την ικανότητα διακρίβω- 
σης και δοκιμών του Εργαστηρίου 
(β) την παροχή πρόσβασης στον Πελάτη ή στους εκ¬ 
προσώπους του στους σχετικούς χώρους του Εργαστη¬ 
ρίου, όπου διενεργούνται διακριβώσεις και δοκιμές για το 
συγκεκριμένο Πελάτη, προκειμένου να παρευρίσκεται 
αυτοπροσώπως στη διενέργεια των παραπάνω διακριβώ- 
σεων και δοκιμών (με την προϋπόθεση της τήρησης της ε¬ 
μπιστευτικότητας έργου που διενεργείται για λογαρια¬ 
σμό άλλων πελατών). 

(γ) την προετοιμασία, συσκευασία και αποστολή αντι¬ 
κειμένων διακρίβωσης, δοκιμίων, δειγμάτων ή άλλων α¬ 
ντικειμένων που χρειάζεται ο Πελάτης για σκοπούς επα¬ 
λήθευσης. 

3.4.7 Το Εργαστήριο πρέπει να προσφέρει στο ΕΣΥΔ και 
στους εκπροσώπους του τις κατάλληλες εύλογες διευκο¬ 
λύνσεις και την αρμόζουσα συνεργασία που απαιτούνται 
προκειμένου να είναι σε θέση το ΕΣΥΔ να παρακολουθεί 
τη συμμόρφωση του προς τους παρόντες Κανονισμούς 
και τα συναφή Κριτήρια ικανότητας. Αυτή η συνεργασία 
πρέπει να περιλαμβάνει: 

(α) την παροχή πρόσβασης στο ΕΣΥΔ και στους εκπρο¬ 
σώπους του στους σχετικούς χώρους του Εργαστηρίου 
όπου διενεργούνται διακριβώσεις και δοκιμές προκειμέ¬ 
νου να παρευρίσκονται αυτοπροσώπως στη διενέργεια 
αυτών, 

(β) την πραγματοποίηση οποιωνδήποτε λογικών διακρι- 
βώσεων ή δοκιμών για έλεγχο, προκειμένου να είναι σε 
θέση το ΕΣΥΔ να επαληθεύσει την ικανότητα διακρίβω- 
σης και δοκιμών του Εργαστηρίου, 

(γ) την προετοιμασία, συσκευασία και αποστολή αντι¬ 
κειμένων διακρίβωσης, δοκιμίων, δειγμάτων ή άλλων α¬ 
ντικειμένων που χρειάζεται το ΕΣΥΔ για σκοπούς επαλή¬ 
θευσης, 

(δ) την παροχή άδειας στο ΕΣΥΔ και στους εκπροσώ¬ 
πους του να διεξάγουν λεπτομερή έλεγχο των πιστοποιη¬ 
τικών διακρίβωσης, εκθέσεων δοκιμών, πιστοποιητικών 
δοκιμών και άλλων αρχείων που έχουν σχέση με διαπι¬ 
στευμένες δραστηριότητες, 

(ε) την παροχή άδειας στο ΕΣΥΔ και στους εκπροσώ¬ 
πους του να διεξάγουν λεπτομερή έλεγχο των αποτελε¬ 
σμάτων, των εσωτερικών επιθεωρήσεων του συστήματος 
ποιότητας, των επιθεωρήσεων μέτρησης και των δοκιμών 
ικανότητας του ιδίου του Εργαστηρίου, 

(στ) την παροχή βοήθειας στο ΕΣΥΔ και στους εκπρο¬ 
σώπους του στη διερεύνηση της επίλυσης οποιωνδήποτε 
καταλλήλως τεκμηριωμένων παραπόνων (γραπτών και 
πλήρως τεκμηριωμένων) τα οποία έχουν υποβληθεί από 
τρίτους σχετικά με τις διαπιστευμένες διακριβώσεις ή δο¬ 
κιμές του Εργαστηρίου. 

4 Η ΣΗΜΑΣΙΑ ΤΗΣ ΔΙΑΠΙΣΤΕΥΣΗΣ 
4.1 Η Διαπίστευση δεν πρέπει να θεωρείται ότι μειώνει 
με οποιοδήποτε τρόπο τις συνήθεις συμβατικές υποχρε¬ 
ώσεις ανάμεσα στον Διαπιστευμένο Φορέα και τον Πελά¬ 
τη του. Αν και η διαπίστευση αποτελεί ένδειξη της ακε¬ 
ραιότητας και ικανότητας ενός Φορέα Πιστοποίησης, Φο¬ 
ρέα Ελέγχου ή Εργαστηρίου, δεν μπορεί να θεωρηθεί ότι 
συνιστά εγγύηση εκ μέρους του ΕΣΥΔ ότι ο Διαπιστευμέ- 

νος Φορέας διατηρεί πάντοτε ένα συγκεκριμένο επίπεδο 
επίδοσης. 

4.2 Η διαπίστευση από μόνη της δεν δίνει το δικαίωμα σε 
κάποιο Εργαστήριο να εγκρίνει ένα συγκεκριμένο προϊόν 
(η διαπίστευση μπορεί να αποτελεί σημαντικό παράγοντα 
που επιτρέπει στις αρχές έγκρισης και πιστοποίησης να α¬ 
ποφασίζουν για το αν θα χρησιμοποιήσουν ένα δεδομένο 
εργαστήριο, σε σχέση με τις δικές τους δραστηριότητες 
ή για το αν θα αναθέσουν τα καθήκοντα έγκρισης ή πι¬ 
στοποίησης σε κάποιο συγκεκριμένο εργαστήριο). 

4.3 Οι Φορείς Πιστοποίησης πρέπει να λαμβάνουν κάθε 
απαραίτητο μέτρο ώστε να μη δημιουργείται καθοιονδή- 
ποτε τρόπο η εντύπωση από προμηθευτές που είναι πι¬ 
στοποιημένοι απ' αυτούς, ότι έχουν πιστοποίηση προϊό¬ 
ντος όταν κατέχουν πιστοποίηση μόνο ως προς τα πρό¬ 
τυπα ΕΛΟΤ ΕΝ 130 9001/2/3. 

4.4 Οι οικονομικές διευθετήσεις ανάμεσα σε ένα Διαπι¬ 
στευμένο Φορέα και τους Πελάτες του δεν εμπίπτουν σε 
καμία περίπτωση στην ευθύνη και στον έλεγχο του ΕΣΥΔ. 

5 ΚΟΙΝΟΠΟΙΗΣΗ ΑΛΛΑΓΗΣ 

5.10 Διαπιστευμένος Φορέας πρέπει να πληροφορεί το 
ΕΣΥΔ αμέσως σχετικά με οποιεσδήποτε αλλαγές οι οποί¬ 
ες επηρεάζουν τη συμμόρφωσή του με τους παρόντες 
Κανονισμούς και τα αντίστοιχα Κριτήρια Διαπίστευσης ή 
που επηρεάζουν με άλλο τρόπο την ικανότητα ή το πεδίο 
εφαρμογής διαπίστευσης του Διαπιστευμένου Φορέα. 

5.2 Ο Διαπιστευμένος Φορέας πρέπει να πληροφορεί 
πάραυτα το ΕΣΥΔ σχετικά με οποιαδήποτε αλλαγή: 

(α) της νομικής, εμπορικής ή οργανωτικής του δομής, 
(β) της οργάνωσης και διοίκησής του, π.χ. αλλαγές σε 
κατόχους καίριων διοικητικών θέσεων, 

(γ) της πολιτικής ή των διαδικασιών, 

(δ) του οικήματος (κτιριακών εγκαταστάσεων), 

(ε) του προσωπικού, εξοπλισμού, εγκαταστάσεων, πε¬ 
ριβάλλοντος χώρου ή άλλων πόρων, τα οποία σχετίζονται 
με τις διαπιστευμένες δραστηριότητές του, 

(στ) των ατόμων που είναι εξουσιοδοτημένα να υπο¬ 
γράφουν, 

(ζ) της συμμόρφωσης με τις απαιτήσεις του ΕΣΥΔ. 

5.3 Το ΕΣΔ θα πληροφορεί εγκαίρως τον Διαπιστευμέ¬ 
νο Φορέα για οποιεσδήποτε αλλαγές πρόκειται να γίνουν 
στους παρόντες Κανονισμούς, στα συναφή Κριτήρια και 
στις άλλες απαιτήσεις που ορίζει το ΕΣΥΔ και θα δίδεται 
κατάλληλη χρονική προθεσμία, που κατά την άποψη του 
ΕΣΥΔ είναι λογική, για την πραγματοποίηση των αναγκαί¬ 
ων προσαρμογών στις διαδικασίες του φορέα. Όταν ολο¬ 
κληρωθούν οι προσαρμογές αυτές ο Διαπιστευμένος Φο¬ 
ρέας θα πληροφορεί σχετικά το ΕΣΥΔ. 

5.4 Ο Διαπιστευμένος Φορέας μπορεί να παραιτηθεί 
της διαπίστευσης αφού κοινοποιήσει, ένα μήνα πριν (ή άλ¬ 
λη χρονική περίοδο η οποία ήθελε συμφωνηθεί με το 
ΕΣΥΔ), στο ΕΣΥΔ σχετική γραπτή ειδοποίηση 

5.5 Οποιαδήποτε προειδοποίηση ή άλλη ανακοίνωση α¬ 
παιτείται να επιδοθεί ή να σταλεί στο πλαίσιο των παρό¬ 
ντων Κανονισμών από το ΕΣΥΔ, θα θεωρείται ότι έχει επι- 
δοθεί ή αποσταλεί δεόντως, αν σταλεί με συστημένη τα¬ 
χυδρομική επιστολή στην διεύθυνση του Διαπιστευμένου 
Φορέα, που ήταν τελευταία γνωστή στο ΕΣΥΔ και θα θεω¬ 
ρείται ότι παρεδόθη στο χρόνο που θα παρεδίδετο μία 
κοινή ταχυδρομική επιστολή. 

6 ΠΡΟΣΦΥΓΕΣ 

6.1 Κατά των αποφάσεων του ΕΣΥΔ μπορεί να ασκηθεί 
ενδικοφανής προσφυγή από τον ενδιαφερόμενο ενώπιον 


του Υπουργού Ανάπτυξης, μέσα σε ένα μήνα από την κοι¬ 
νοποίησή τους σε αυτόν. Η προσφυγή κατατίθεται στην 
αρμόδια υπηρεσία της Γενικής Γραμματείας Βιομηχανίας 
του Υπουργού Ανάπτυξης. 

6.2 Ο Υπουργός Ανάπτυξης αποφασίζει επί των προ¬ 
σφυγών μετά από γνώμη τριμελούς επιτροπής, η οποία 
συγκροτείται με απόφασή του. Μέλη της επιτροπής ορί¬ 
ζονται ένας ανώτερος υπάλληλος της Γενικής Γραμμα¬ 
τείας Βιομηχανίας του Υπουργείου Ανάπτυξης, ένας εκ¬ 
πρόσωπος του Τεχνικού Επιμελητηρίου Ελλάδος και έ¬ 
νας εκπρόσωπος είτε της Ένωσης Ελληνικών 
Εργαστηρίων είτε της Ένωσης των Φορέων Πιστοποίη¬ 
σης. 

6.3 Η απόφαση εκδίδεται το αργότερο εντός δύο (2) μη¬ 
νών από την ημερομηνία κατάθεσης της προσφυγής, η ά¬ 
σκηση της οποίας δεν έχει ανασταλτικό αποτέλεσμα. 

7 ΠΑΡΑΠΟΝΑ 

7.1 Παράπονα εναντίον του ΕΣΔ ή της λειτουργίας του 
θα πρέπει να απευθύνονται στον Πρόεδρο του ΕΣΥΔ γρα- 
πτώς. 

ΠΡΟΣΑΡΤΗΜΑ Α 

ΠΡΟΫΠΟΘΕΣΕΙΣ ΓΙΑ ΤΗ ΧΡΗΣΗ ΤΟΥ ΕΘΝΙΚΟΥ 
ΛΟΓΟΤΥΠΟΥ ΔΙΑΠΙΣΤΕΥΣΗΣ ΑΠΟ ΔΙΑΠΙΣΤΕΥΜΕΝΑ 
ΕΡΓΑΣΤΗΡΙΑ ΚΑΙ ΦΟΡΕΙΣ ΠΙΣΤΟΠΟΙΗΣΗΣ Ή ΕΛΕΓΧΟΥ 

1. ΕΙΣΑΓΩΓΗ 

1.1 Το παρόν έγγραφο εκθέτει τις προϋποθέσεις για τη 
χρήση του Εθνικού Λογότυπου Διαπίστευσης (ΕΛΔ), δη¬ 
λαδή του λογότυπου που χρησιμοποιείται από διαπιστευ¬ 
μένους φορείς για να επιδείξουν τη διαπιστευμένη υπό¬ 
στασή τους. 

1.2 Οι φορείς ενθαρρύνονται να χρησιμοποιούν τον 
ΕΛΔ για την απόδειξη της αναγνώρισης της ικανότητάς 
τους από τρίτο μέρος. 

2. ΤΥΠΟΣ, ΕΜΦΑΝΙΣΗ ΚΑΙ ΧΡΩΜΑ ΤΟΥ ΕΛΔ 

2.1 Ο ΕΛΔ πρέπει να εμφανίζεται μόνο με τον κατάλλη¬ 
λο τύπο, μέγεθος καιχρώμα, όπως λεπτομερώς εκτίθεται 
στη σχετική τεκμηρίωση που δημοσιεύεται από το ΕΣΥΔ. 

2.2 Οταν ο ΕΛΔ χρησιμοποιείται από φορέα, πρέπει να 
ακολουθείται πάντοτε από τον αριθμό διαπίστευσης του 
φορέα και την πληροφορία αν η διαπίστευση αφορά δο¬ 
κιμές, διακρίβωση, πιστοποίηση και το είδος αυτής ή έ¬ 
λεγχο. 

2.3 Οι διαπιστευμένοι φορείς έχουν το δικαίωμα να εκ¬ 
θέτουν τον ΕΛΔ στα φύλλα των εγγράφων τους (πχ, πι¬ 
στοποιητικά διακρίβωσης ή δοκιμών, εκθέσεις δοκιμών, 
ετικέτες διακρίβωσης, πιστοποιητικά συστημάτων ποιό¬ 
τητας, περιβαλλοντικής διαχείρισης, συμμόρφωσης 
προϊόντος, προσωπικού, έγγραφα αλληλογραφίας,ενη¬ 
μερωτικά φυλλάδια, όχι όμως στις επαγγελματικές κάρ¬ 
τες) ή σε άλλα αντικείμενα σχετικά με τη διαπιστευμένη 
δραστηριότητα του φορέα, σύμφωνα με τις προϋποθέ¬ 
σεις που εκτίθενται κατωτέρω. 

2.4 Διαπιστευμένο εργαστήριο που φέρει διαπίστευση 
για επιτόπου διακριβώσεις ή/και δοκιμές πρέπει να χρη¬ 
σιμοποιεί τον αριθμό διαπίστευσης μαζί με τον ΕΛΔ, με 
τον ίδιο τρόπο όπως και τα αντίστοιχα εργαστήρια σε μό¬ 
νιμη εγκατάσταση. 

2.5 Ο ΕΛΔ επιτρέπεται να αναπαράγεται ηλεκτρονικά, 
με την προϋπόθεση ότι τηρούνται οι προδιαγραμμένοιτύ- 
ποι και μορφές. 

2.6 Ανάγλυφες ή έγχρωμες εκδόσεις επιτρέπεται να 
χρησιμοποιούνται με ή χωρίς χρώμα. 

3. Ο ΕΘΝΙΚΟΣ ΛΟΓΟΤΥΠΟΣ ΔΙΑΠΙΣΤΕΥΣΗΣ ΣΕ ΠΙΣΤΟ¬ 
ΠΟΙΗΤΙΚΑ ΔΙΑΚΡΙΒΩΣΗΣ, ΔΟΚΙΜΩΝ, ΕΚΘΕΣΕΙΣ ΔΟΚΙ¬ 
ΜΩΝ ΚΑΙ ΕΤΙΚΕΤΕΣ ΔΙΑΚΡΙΒΩΣΗΣ 

3.10 ΕΛΔ επιτρέπεται να εκτίθεται σε όλα τα πιστοποι¬ 
ητικά διακρίβωσης, δοκιμών και εκθέσεις δοκιμών, οι ο¬ 
ποίες περιέχουν αποκλειστικά αποτελέσματα διακριβώ- 
σεων και δοκιμών που έχουν εκτελεστεί μέσα στο διαπι¬ 
στευμένο πεδίο εφαρμογής του υπόψη εργαστηρίου. Μη 
διαπιστευμένα αποτελέσματα επιτρέπεται να εκτίθενται σε 
πιστοποιητικά διακρίβωσης, δοκιμών και εκθέσεις δοκιμών 
στα οποία εκτίθεται ο ΕΛΔ, με την προϋπόθεση ότι: 

- αποτελούν μόνο το πολύ το 20% του συνολικού αριθ¬ 
μού των εκτιθέμενων αποτελεσμάτων, 

- τα αποτελέσματα αυτά ταυτοποιούνται χωρίς καμία 
αμφιβολία ότι είναι αποτελέσματα εκτός πεδίου διαπί¬ 
στευσης. 

3.2 ΕΤΙΚΕΤΕΣ ΔΙΑΚΡΙΒΩΣΗΣ 

Ένα διαπιστευμένο εργαστήριο διακρίβωσης επιτρέπε¬ 
ται, όπου είναι πρακτικό, να χρησιμοποιεί ετικέτα εγκε¬ 
κριμένου σχεδιασμού, μόνο πάνω σε όργανα μέτρησης 
για τα οποία έχει εκδοθεί Πιστοποιητικό Διακρίβωσης και 
σύμφωνα με τις κάτωθι προϋποθέσεις : 

α) ότι η ετικέτα σχετίζεται μόνο με τη διακρίβωση που διε- 
ξήχθη κατά την ημερομηνία που αναγράφεται στην ετικέτα, 

β) ότι η ετικέτα από μόνη της δεν συνεπάγεται συμμόρ¬ 
φωση με κάποια προδιαγραφή, έγκριση ποιότητας ή 
διάρκεια της διακρίβωσης, 

γ) ότι η ετικέτα ελέγχεται και χρησιμοποιείται με τον 
τρόπο που περιγράφεται στο Προσάρτημα Β. 

3.3 ΑΝΑΓΡΑΦΗ ΓΝΩΜΩΝ, ΕΡΜΗΝΕΙΩΝ ΚΤΛ 

Όταν ένα εργαστήριο χορηγεί πιστοποιητικά διακρίβω- 
σης, εκθέσεις ή πιστοποιητικά δοκιμών τα οποία φέρουν 
τον ΕΛΔ και περιέχουν γνώμες, ερμηνείες, ή άλλο υλικό 
σχετιζόμενο με ερευνητικές δραστηριότητες, και τα ο¬ 
ποία δεν αποτελούν αναπόσπαστο μέρος της μεθόδου 
δοκιμής, τότε οι πληροφορίες αυτές πρέπει εμφανώς και 
χωρίς καμία αμφιβολία να καθίσταται σαφές ότι είναι ε¬ 
κτός του πεδίου διαπίστευσης. 

4. ΧΡΗΣΗ ΤΟΥ ΕΘΝΙΚΟΥ ΛΟΓΟΤΥΠΟΥ ΔΙΑΠΙΣΤΕΥΣΗΣ 
ΣΕ ΥΛΙΚΟ ΔΗΜΟΣΙΕΥΣΕΩΝ 

4.1 Οι διαπιστευμένοι φορείς δεν πρέπει να κάνουν κα¬ 
κή χρήση του ΕΛΔ. Οι διαπιστευμένοι φορείς επιτρέπεται 
να ενσωματώνουν τον ΕΛΔ σε υλικό δημοσιεύσεων το ο¬ 
ποίο αναφέρεται σε διαπιστευμένες υπηρεσίες, με την 
προϋπόθεση ότι ικανοποιούνται οι προϋποθέσεις της πα¬ 
ραγράφου 2.1. Οι διαπιστευμένοι φορείς επιτρέπεται επί¬ 
σης να κάνουν γενική αναφορά στη διαπίστευση, με την 
προϋπόθεση ότι εξασφαλίζουν ότι η διαπίστευση δεν εν¬ 
νοείται και για μη διαπιστευμένες δραστηριότητες. 

4.2 Ο λογότυπος δεν πρέπει να χρησιμοποιείται σε κεί¬ 
μενα σχετιζόμενα με προϊόντα, εκτός εάν είναι άμεσα το¬ 
ποθετημένος δίπλα στην αναφορά στο διαπιστευμένο ερ¬ 
γαστήριο διακρίβωσης ή δοκιμών και σαφώς δηλώνεται 
ότι ο ΕΛΔ δεν συνεπάγεται ουδεμία πιστοποίηση/ έγκριση 
των προϊόντων που διακριβώνονται ή δοκιμάζονται. 

5. ΑΛΛΟΙ ΠΕΡΙΟΡΙΣΜΟΙ ΣΤΗ ΧΡΗΣΗ ΤΟΥ ΛΟΓΟΤΥΠΟΥ 

5.1 Ο ΕΛΔ δεν πρέπει να εμφανίζεται σε αντικείμενα υ¬ 
πό δοκιμή ή σε προϊόντα (ή σε προσαρτήματά τους) ή να 
χρησιμοποιείται για να υπονοεί πιστοποίηση προϊόντος. 

5.2 0 ΕΛΔ δεν πρέπει να χρησιμοποιείται με τρόπο που 
να υπονοεί ότι ο Φορέας Διαπίστευσης αποδέχεται ευθύ¬ 


νη για την ακρίβεια των αποτελεσμάτων διακρίβωσης ή 
δοκιμών ή για συναγόμενες από αυτά γνώμες ή ερμηνεί¬ 
ες ή ότι εγκρίνει ένα διακριβωμένο όργανο, αντικείμενο 
δοκιμών ή προϊόν. 

5.3 Τηρώντας τις προϋποθέσεις που εκτίθενται στο πα¬ 
ρόν έγγραφο, η χρήση του λογότυπου σε αντικείμενα ε¬ 
κτός των εγγράφων δεν αποκλείεται, αλλά πρέπει να υ- 
πόκειται σε προηγούμενη συμφωνία με το ΕΣΥΔ. Ένας 
διαπιστευμένος φορέας μπορεί να χρησιμοποιεί τον ΕΛΔ 
σε διαφημίσεις, αλλά θα πρέπει να τηρούνται αυστηρά οι 
απαιτήσεις του παρόντος εγγράφου. 

5.4 Ένας διαπιστευμένος φορέας πρέπει με την αναστο¬ 
λή της διαπίστευσης να σταματήσει αμέσως να χορηγεί κά¬ 
θε πιστοποιητικό ή ετικέτες διακρίβωσης στα οποία εμφανί¬ 
ζεται ο λογότυπος. Στην περίπτωση μερικής αναστολής της 
διαπίστευσης, τα παραπάνω ισχύουν για το μέρος που έχει 
ανασταλεί. Ο φορέας πρέπει επίσης να σταματήσει να δη¬ 
μοσιεύει έγγραφα με τον ΕΛΔ και να περιορίσει την διανομή 
υπαρχόντων εγγράφων ή φυλλαδίων. 

5.5 Ένας διαπιστευμένος φορέας πρέπει με την ανά¬ 
κληση της διαπίστευσης να σταματήσει αμέσως να εκθέ¬ 
τει και να διανέμει κάθε αντικείμενο στο οποίο φαίνεται ο 
λογότυπος. 

ΠΡΟΣΑΡΤΗΜΑ Β 
ΕΤΙΚΕΤΕΣ ΔΙΑΚΡΙΒΩΣΗΣ 

1. ΣΧΕΔΙΑΣΜΟΣ ΕΤΙΚΕΤΑΣ ΔΙΑΚΡΙΒΩΣΗΣ 

1.1 Πρέπει να χρησιμοποιούνται μόνο ετικέτες εγκεκρι¬ 
μένου σχεδιασμού. 

1.2 Πάνω στην ετικέτα πρέπει να σημαίνονται με τρόπο 
ανεξίτηλο οι κάτωθι πληροφορίες: 

α) ο ΕΛΔ και ο αριθμός διαπίστευσης, 
β) ταυτότητα του οργάνου (προαιρετικά), 
γ) ημερομηνία διακρίβωσης, 
δ) όνομα εργαστηρίου (προαιρετικά), 
ε) αριθμός πιστοποιητικού. 

Εάν αναφέρεται ημερομηνία επαναδιακρίβωσης (π.χ. 
Επαναδιακρίβωση τον Ιανουάριο 2000), η ημερομηνία αυ¬ 
τή να σημαίνεται στην ετικέτα από τον πελάτη για τον ο¬ 
ποίο διεξήχθη η διακρίβωση ή από το εργαστήριο διακρί- 
βωσης, εφόσον αυτό ζητείται γραπτώς από τον πελάτη. 

1.3 Όπου η διάρκεια της διακρίβωσης το εγγυάται (πχ 
ογκομετρικά γυάλινα είδη), μπορεί να δοθεί άδεια για τυ¬ 
πωμένη ή εγχάρακτη πάνω στον εξοπλισμό εγκεκριμένου 
σχεδιασμού ετικέτα. Πρέπει να υποβάλλονται για εκ των 
προτέρων έγκριση από το Φορέα Διαπίστευσης οι πλή¬ 
ρεις λεπτομέρειες για την παραπάνω περίπτωση. 

2. ΧΡΗΣΗ ΚΑΙ ΕΛΕΓΧΟΣ ΤΩΝ ΕΤΙΙ^έΤΩΝ ΔΙΑΚΡΙΒΩΣΗΣ 

2.1 Ο Επικεφαλής του Διαπιστευμένου Εργαστηρίου 
Διακρίβωσης είναι υπεύθυνος για την φύλαξη και χρήση 
των ετικετών. 

2.2 Κατόπιν συμφωνίας με τον πελάτη, η ετικέτα θα πρέ¬ 
πει να τοποθετείται στο διακριβωμένο όργανο από το ερ¬ 
γαστήριο που διεξήγαγε τη διακρίβωση. Όπου δεν είναι 
πρακτικό να τοποθετηθεί η ετικέτα στο όργανο (πχ ς&υςβ 
όΙοοΚε), η ετικέτα επιτρέπεται να τοποθετηθεί στη θήκη 
του οργάνου. Η ετικέτα θα πρέπει να τοποθετείται σε θέ¬ 
ση όπου είναι εύκολα ορατή όταν χρησιμοποιείται το όρ¬ 
γανο. Ο σχεδιασμός της ετικέτας, το υλικό κατασκευής 
της και η μέθοδος για την τοποθέτησή της πρέπει να είναι 
τέτοια, ώστε να μην επηρεάζουν την επίδοση του οργά¬ 
νου και να μπορούν να αντικατασταθούν με νέα ετικέτα ό¬ 
ταν το όργανο επαναδιακριβώνεται. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΜρ: νννννν.βΙ.ςΐΓ 

ΙΝΤΕΡΝΕΤ: ΙιοΙ.ρΓ 
θ-Γη&ϋ: ηνβδ @ ΙιοΙ.ςΓ 

| - - ---—-- ....... -- 

— " ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 18531 4135228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέ *Ρ 1 8 σελ,δες 200 δΡΧ ' 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Από 8 σελίδεο Κ αι άνω ,τροσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσοδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 
ί ίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 ** . 3.500 * . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 - . 

10.000 ” . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπραττεται απο τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσο της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

* Η υ συνδ(Μ|?ή Κ ^^^^α^<^ΧΡ^^ που αρχίζε^νΐη Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 - ^ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 










